
	专讘讬 砖诪注讜谉 讗讜诪专 谞讝讬专 讞讜驻祝 讜诪驻住驻住 讻讜'. 讜诪讬讬专讬 讘谞转专 讜讞讜诇 讚转谞谉 讘转专 讛讻讬 讘驻' 讙' 诪讬谞讬谉 (谞讝讬专 讚祝 诪讘.) 专' 讬砖诪注讗诇 讗讜诪专 谞讝讬专 诇讗 讬讞讜祝 专讗砖讜 讘讗讚诪讛 诇驻讬 砖诪砖讬专 讗转 讛砖注专: 讗讘诇 诇讗 住讜专拽. 讛转诐 诪驻专砖 讟注诪讗 诪砖讜诐 讚诇讛砖专转 谞讬诪讬谉 讛诪讚讜诇讚诇讜转 诪转讻讜讬谉: 讘诪讗讬 讗讜拽讬诪转讗 讻专' 讬讛讜讚讛 讗讬诪讗 住讬驻讗 讻讜'. 讘砖诇诪讗 讗讬 讻专''砖 讗转讬讗 砖驻讬专 讚讗讬讻讗 诇诪讬诪专 讚砖注专讜转 驻谞讬讜 讬讚讬讜 讜专讙诇讬讜 讗讬谞诐. 谞讜砖专讜转 诪讛专 讜诇讗 讛讜讬 驻住讬拽 专讬砖讬讛 讜砖专讬 讗讘诇 讘专讗砖讜 讗住讜专 讚讛讜讬 驻住讬拽 专讬砖讬讛 讗讘诇 讛砖转讗 讚讗讜拽讬诪转讗 讻专' 讬讛讜讚讛 讗注''讙 讚诇讗 讛讜讛 驻住讬拽 专讬砖讬讛 讛讜讛 诇谉 诇诪讬住专: 诪讛讜 诇驻爪讜注 讝讬转讬诐 讘砖讘转. 驻讬专砖 讘拽讜谞讟' 诇讛讻讜转诐 注诇 讛住诇注 诇诪转拽 诪专讬专讜转谉 讜诪讬讘注讬讗 诇讬讛 讗讬 讗住讬专 讘砖讘转 诪砖讜诐 砖讜讜讬 讗讜讻诇讗 讜转讬拽讜谞讬 讗讜讻诇讗 讜驻专讬讱 讜讘讞讜诇 诪讬 讛转讬专讜 讚讗讬讻讗 讛驻住讚 讗讜讻诇讬谉 砖谞驻住讚 讛诪砖拽讛 讛讝讘 诪讛谉: 讜拽砖讛 诇驻''讝 讚讘驻' 讞讘讬转 讙讘讬 讚讬谞讬 住讞讬讟讛 讛''诇 诇诪讬转谞讬 讜注讜讚 诪讛 讛驻住讚 讗讜讻诇讬谉 讬砖 讻讬讜谉 砖注讜砖讛 诇转拽谞诐 讜诪驻专砖 专''讬 诪讛讜 诇驻爪讜注 诇讞讜祝 驻谞讬讜 讬讚讬讜 讜专讙诇讬讜 讻讬 讛讛讜讗 讚诇注讬诇 讜讚专讱 诪讬 讝讬转讬诐 诇讛注讘讬专 讜诇诇讘谉 讻讚讗诪专 讘诪住讻转 注''讝 讞讜诇讟谉 讘专讜转讞讬谉 讗讜 诪讜诇讙谉 讘诪讬 讝讬转讬诐 讜驻专讬讱 讜讘讞讜诇 诪讬 讛转讬专讜 讚讗讬讻讗 讛驻住讚 讚谞诪讗住讬谉 诇讗讻讬诇讛. (转''讬) 讘砖讘讬诇 爪注专讜. 讜讗诐 讗讬谉 诇讜 爪注专 讗讞专 讗诇讗 砖诪转讘讬讬砖 诇讬诇讱 讘讬谉 讘谞讬 讗讚诐 砖专讬 讚讗讬谉 诇讱 爪注专 讙讚讜诇 诪讝讛: 讛讻诇 诪讜讚讬诐 砖讗诐 谞转拽诇拽诇讛 讛讙讜诪讗 砖讗住讜专讛 诇讛讞讝讬专. 讜讗驻讬' 诇专''讗 讘谉 转讚讗讬 讚讗诪专 讘驻专拽 讻诇 讛讻诇讬诐 (诇拽诪谉 拽讻谞.) 转讜讞讘 讘讻讜砖 讗讜 讘讻专讻专 讜讛谉 谞谞注专讜转 诪讗诇讬讛谉 讚讟诇讟讜诇 诪谉 讛爪讚 诇讗 砖诪讬讛 讟诇讟讜诇 讜讻谉 拽讬''诇 讛讻讗 注讚讬祝 讟驻讬 诪讟诇讟讜诇 诪谉 讛爪讚 砖爪专讬讱 诇讟诇讟诇 讗讬诇讱 讜讗讬诇讱 讻砖专讜爪讬谉 诇讛讟诪讬谉: 讗讬 诇讗 谞转拽诇拽诇讛 讛讙讜诪讗 驻砖讬讟讗. 讟驻讬 讛讜讛 诇讬讛 诇诪驻专讱 诪''讟 讚诪讗谉 讚讗住专: 讙讜专讚讬转讗 讚拽谞讬. 诪讬谉 讗讬诇谉 讻驻讬专讜砖 讛拽讜谞讟专住 讻讚诪砖诪注 讘注讜砖讬谉 驻住讬谉 (注讬专讜讘讬谉 讬讟:) 讜诪讬讬专讬 诇诪讟讛 诪讙' 讚诇讬讻讗 讗讬住讜专 诪砖转诪砖 讘诪讞讜讘专 讻讚讗诪专 讘驻专拽 讻诇 讛讻诇讬诐 (诇拽诪谉 拽讻讛:) 讜讘驻专拽 讘转专讗 讚注讬专讜讘讬谉 (讚祝 拽.): 讛讟讜诪谉 诇驻转 讜爪谞讜谞讜转 讻讜'. 注''讻 讘砖诇讗 讛砖专讬砖讜 诪讬讬专讬 讚讘讛砖专讬砖讜 诇讗 讛讬讜 谞讬讟诇讬谉 讘砖讘转 讜讗诐 转讗诪专 讘砖诇诪讗 讻诇讗讬诐 讜砖讘讬注讬转 讗讬爪讟专讬讱 诇讗砖诪注讬谞谉 讚诇讗 讙讝专讬谞谉 讻砖诪转讻讜讬谉 诇讛讟诪讬谉 讗讟讜 讚讬诇诪讗 讗转讬 诇谞讜讟注讛 讗讘诇 诪注砖专 讗诪讗讬 谞拽讟讬讛 讚讗驻讬' 讛砖专讬砖讜 诇讗 砖讬讬讱 诪注砖专 讻讬讜谉 讚诇讬讻讗 转讜住驻转 讜讗讬 谞拽讟讬讛 讚砖专讬 诇注砖专 诪谉 讛转诇讜砖 诪诪拽讜诐 讗讞专 注诇讬讜 讗讜 诇注砖讜转讜 诪注砖专 注诇 讛转诇讜砖 讜诇讗 讞讬讬砖讬' 讚讬诇诪讗 讗转讬 诇注砖专 诪谉 讛转诇讜砖 注诇 讛诪讞讜讘专 讗讜 诇讛驻讱 讗''讻 讛讜讛 诇讬讛 诇诪讬谞拽讟 转专讜诪讛 讚讘讻诇 讚讜讻转讗 专讙讬诇 诇讛讝讻讬专 转专讜诪讛 注诇 讝讛 讻讚讗诪专 (转专讜诪讜转 驻''讗 诪讛) 讗讬谉 转讜专诪讬谉 诪谉 讛转诇讜砖 注诇 讛诪讞讜讘专 驻讬专讜转 注专讜讙讛 讝讜 转诇讜砖讬谉 讬讛讬讜 转专讜诪讛 注诇 驻讬专讜转 注专讜讙讛 讝讜 诪讞讜讘专讬谉 讜讗讜诪专 专''讬 讚专讙讬诇讜转 讛讜讗 砖诪转讜住驻讬谉 诪讞诪转 诇讬讞诇讜讞讬转 讛拽专拽注 讻诪讜 砖讗谞讜 专讜讗讬谉 砖讜诪讬谉 讜讘爪诇讬诐 砖诪转讜住驻讬谉 讗驻讬' 讻砖诪讜谞讞讬谉 讘讞诇讜谉 讜注诇 讗讜转讜 转讜住驻转 拽讗诪专 讚诇讗 讘注讬 诇注砖讜专讬 讜讚讜拽讗 谞拽讟 讛讟讜诪谉 讗讘诇 讘诪转讻讜讬谉 诇谞讟讬注讛 讞讜砖砖 诪砖讜诐 讻讜诇谉: 诪拽爪转 注诇讬讜 诪讙讜诇讬诐. 诪砖讜诐 讚讘注讬 诇诪转谞讬 讜谞讬讟诇讬谉 讘砖讘转 谞拽讟 诪拽爪转 注诇讬讜 诪讙讜诇讬诐 讻讚驻讬专砖 讘拽讜谞讟专住 讜讘注专讜讱 诪砖诪注 讚诪砖讜诐 讻讜诇讛讜 谞拽讟 讚驻讬专砖 讘砖诐 专讘 讛讗讬 讙讗讜谉 讚讙专住 讗诐 讛讬讜 诪拽爪转诐 诪讙讜诇讬诐 砖讗诐 讛讗诪讛讜转 讟诪讜谞讬诐 讘拽专拽注 讜讛注诇讬诐 诪讙讜诇讬诐 讛专讬 讝讜 讝专讬注讛 诪注讜诇讛 讗诇讗 讚讜拽讗 诪拽爪转谉 诪讙讜诇讬诐 讗讬谞讜 讞讜砖砖 诪砖讜诐 讻诇讗讬诐 讜砖讘讬注讬转 讚诇讗讜 讝专讬注讛 讛讬讗 讜诪讛 砖讛拽砖讛 讜讛诇讗 讝专讬注讛 诪注讜诇讛 讛讬讗 诇讗讜 驻讬专讻讗 讛讬讗 讚讘诇讗 讛砖专讬砖讜 讗讬讬专讬 讻讚驻专讬砖讬转 讜诇驻讬专讜砖讜 拽砖讛 讚讘驻专拽 讞诇讜谉 (注讬专讜讘讬谉 讚祝 注讝. 讜砖诐) 拽讗诪专 专讘 讬讞讬讗诇 讻驻讛 住驻诇 诪诪注讟 讜驻专讬讱 讜讛讗 谞讬讟诇转 讘砖讘转





专讘讬谞讜 讞谞谞讗诇

谞讬诪讗 讻转谞讗讬 讘讻诇 讞驻讬谉 讗转 讛讻诇讬诐 讻讜' 诪诇砖讜谉 讗砖讛 讞讜驻驻转 讜住讜专拽转 讻讜' 讘专讞讬爪转 讬讚讬诐 讚拽讗 讗诪专讬' 讗讘诇 专讜讞抓 驻谞讬讜 讬讚讬讜 讜专讙诇讬讜 讛讗 转谞讗 讚住讘专 诪砖讜诐 讛砖专转 谞讬诪讬谉 诪讚讜诇讚诇讜转. 讗诇讬讘讗 讚专' 讬讛讜讚讗 诪讜拽讬诐 诇讛 讘拽讟谉 讜住专讬住 讜讗砖讛 讚诇讬转 诇讛讜谉 砖讬注专 讗讘诇 讛诇讻讛 讻专' 砖诪注讜谉 讚讗驻讬' 讙讘专讬 讘注诇讬 砖讬注专 砖专讜 讜讻谉 注驻专 诇讘讬谞转讛 砖专讬 诇诪讬诪砖讗 讘讬讛 讬讚讬讛. 讜讬砖 诪讬 砖诪驻专砖 诇讘讬谞转讛 诪诇砖讜谉 (砖"讛 讙) 诪讜专 讜诇讘讜谞讛 讜讻谉 讻讜住驻讗 讚讬住诪讬谉. 讜讻谉 讘专讗讚讗 讚讛讬讗 转讬诇转讗 讗讛诇讗. 



转讬诇转讗 住讬讙诇讬. 转讬诇转讗 讗住讗 讛谞讬 讻讜诇讛讜 诇注谞讬谉 专讞讬爪转 讬讚讬诐 讘讛谉. 讜拽讬讬"诇 讚讘讻讜诇讛讬 讛谞讬 砖专讬 讗讘诇 专讜讘讗 讗讛诇讗 专讘 谞讞诪讬讛 诇讗 讛讜讛 砖专讬 讜讻"砖 讻讜诇讛 (讗讜讻诇讬谉 讜讻"砖 讘砖讘转) 诇驻爪讜注 讝讬转讬诐 讜讻讬讜爪讗 讘讛谉 诇专讞讜抓 讘讛谉 讬讚讬讜 讘讞讜诇 讗住讜专 诪砖讜诐 讛驻住讚 讗讜讻诇讬谉. 讜讻"砖 讘砖讘转 砖讗住讜专. 讜讝讛 砖讗诪专 砖诪讜讗诇 注讜砖讛 讗讚诐 讻诇 爪讜专讻讬讜 讘驻转 诇讬转 讛诇讻转讗 讻讜讜转讬讛 讜讛讗讜住专 讬讚讬讜 诇专讞讜抓 (讻专讘 讗讚讗) [讘讘专讚讗] 住讘专 诇讬讛 讻讬 讛讗讬 转谞讗 讚转谞讬讗 诪讙专专 讗讚诐 讙讬诇讚讬 爪讜讗讛 讜讙讬诇讚讬 诪讻讛 砖注诇 讘砖专讜 讘砖讘讬诇 爪注专讜. 讜讗诐 诇讬讬驻讜转 注爪诪讜 讗住讜专. 



讜讛诪转讬专 住讘专 诇讛 讻专' 砖诪注讜谉 讘谉 讙诪诇讬讗诇 讚讗诪专 专讜讞抓 讗讚诐 驻谞讬讜 讬讚讬讜 讜专讙诇讬讜 讘砖讘讬诇 讻讘讜讚 拽讜谞讜 诪砖讜诐 砖谞讗诪专 讻诇 驻注诇 讛' 诇诪注谞讛讜:
诪转谞讬' 专' 讗诇注讝专 讘谉 注讝专讬讛 讗讜诪专 拽讜驻讛 诪讟讛 注诇 爪讚讛 讜谞讜讟诇 讻讜'. 



讗住讬拽谞讗 讛讻诇 诪讜讚讬诐 砖讗诐 谞转拽诇拽诇讛 讛讙讜诪讗 砖讗住讜专 诇讛讞讝讬专 住诇讬拽讜住转讗 砖讛讬讗 讗讙讜讚讛 砖诇 讞讘爪诇转 讜讻讬讜爪讗 讘讛 讗诪专 专讘 讛讜谞讗 讚注爪讛 讘讞讜诇 讗讜 讘讟讬讟 讜讞诇爪讛 讜讛专讜讬讞 讘讟讬讟 诪注"砖 讻讚讬 砖转讛讗 谞讻谞住转 讜讬讜爪讗 讘讙讜诪讗 诪讜转专转 (讻讜诇讛) [诇讟诇讟诇讛] 讘砖讘转 讜讻谉 讗诪专 砖诪讜讗诇 讘住讻讬谞讗 讚谞注讬爪讗 讘讬谞讬 讗讜专讘讬 讻诪讜 砖讗诪专 讘住诇讬拽讜住转讗.





专诪讘"谉

讛讗 讚转谞谉 谞讝讬专 讞讜驻祝 讜诪驻住驻住. 讘谞转专 讜讘讞讜诇 拽讗诪专, 诪讚转谞谉 讘驻专拽 砖诇砖讛 诪讬谞讬谉 注诇讛 专"讬 讘专讘讬 讬讛讜讚讛 讗讜诪专 (讬讞讬讚 诇讗 讬讞讜祝) [谞讝讬专 诇讗 讬讞讜祝] 专讗砖讜 讘讗讚诪讛 诪讻诇诇 讚专讘讬 砖诪注讜谉 砖专讬 讜讛讬讬谞讜 讚诪拽砖讬' 诪讬谞讛 讛讻讗 诇讛讗 讚转谞讬讗 讗讘诇 诇讗 讬讞讜祝 讘讛谉 砖注专讜:





诪讛讜 诇驻爪讜注 讝转讬诐 讘砖讘转. 驻讬专砖"讬 讝"诇 注诇 住诇注 讻讚讬 诇诪转拽 诪专讬专转谉 讜转讬诪讗 讛讗 讘讞讜诇 诪讬 讗住专谉 讜讻讬 诇讗 讬转拽谉 讗讚诐 诪讗讻诇讜 讻讚讬 砖讬讛讗 专讗讜讬 诇讜 讜注讜讚 讘砖讘转 诪讛 讗讬住讜专 讬砖 讘讛 讗讬 诪砖讜诐 住讞讬讟讛 讚讘专 讛诇诪讚 诪注谞讬讬谞讜 讛讜讗 砖诇讗 谞讗住专 讘砖讘讬诇 住讞讬讟讛 砖讗"讻 诇讗 讛讬' 诇砖讗讜诇 讻讗谉 讗诇讗 诇拽诪谉 讘诪拽讜诐 讛诇讻讜转 住讞讬讟讛. 讜讬驻讛 驻讬' 讛讙讗讜谞讬诐 讝"诇 讚诇诪砖诪砖讗 讘讛讜 拽讗 诪讬讘注讬' 诇讬' 诪驻谞讬 砖讛谉 诪砖讬专讬谉 砖注专 讜诇驻讬' 讗诪专 诇讜 讘讞讜诇 诪讬 讛转讬专谉 诇讗讜讻诇讬谉 诇专讞讜抓 讘讛谉 驻谞讬讜 讬讚讬讜 讜专讙诇讬讜 拽住讘专 诪砖讜诐 讛驻住讚 讗讜讻诇讬谉. 





讗诐 讛讬讜 诪拽爪转 注诇讬讜 诪讙讜诇讬谉 讗讬谞讜 讞讜砖砖. 讗诪专讜 诪拽爪转 讛讙讗讜谞讬诐 讝"诇 砖讝讛 讛讙讬' 砖讬讘讜砖 讗诇讗 "诪拽爪转诐 诪讙讜诇讬谉" 诇驻讬 砖讗诐 诇讗 讛讬' 诪讙讜诇讛 讗诇讗 注诇讬谉 讝专讬注讛 诪注讜诇讛 讛讬讗 砖讻谉 讚专讱 讻诇 讝专讬注转谉. 讜专砖"讬 讝"诇 讙讜专住 诪拽爪转 注诇讬谉, 讜讻谉 讘诪砖谞讬讜转 讜诪转专爪讬谉 诇讛 讘讟讜诪谉 讗讙讜讚讛 砖诇 诇驻转讜转 砖讛讜讗 砖诇讗 讻讚专讱 讝专讬注讛 讜诇讛讻讬 砖专讬 讜讻谉 讗诪专讜 讘讬专讜砖诇诪讬 砖诐. 讜讛讜讬 讬讜讚注 讚讚讜拽讗 讘讚诇讗 讗砖专讬砖 讜讚讜拽讗 讟讜诪谉 讗讘诇 谞转讻讜讬谉 诇讝专讬注讛 诇讗 讜讻谉 讗诪专讜 讘讬专讜砖诇诪讬 讘诪住' 讻诇讗讬诐 诇驻讬 砖讗讬谞讜 专讜爪讛 讘讛砖专砖转谉. 讜诪讚拽转谞讬 讜诇讗 诪砖讜诐 诪注砖专, 诪砖诪注 讻砖谞转讜住驻讜, 砖讗诐 诇讗 谞转讜住驻讜 讗驻讬' 讗砖专讜砖 讜谞讝专注讛 讝专讬注讛 讙诪讜专讛 诇砖诐 讝专讬注讛 谞诪讬 讗讬谉 讘讜 诪砖讜诐 诪注砖专 诪讬讛讜 讘砖讘转 讚讜拽讗 讘讚诇讗 讗砖专讜砖 讚讻讬讜谉 讚诪注砖讬讜 诪讜讻讬讞讬谉 注诇讬讜 砖讗讬谞讜 专讜爪讛 讘讛砖专砖转谉 讜注讚讬讬谉 讗讬谞谉 诪讞讜讘专讬谉 诪讜转专, 讗讘诇 谞转讻讜讬谉 诇砖诐 讝专讬注讛 诇注讜诇诐 讗住讜专:





专砖讘"讗

讚转谞谉 专讘讬 砖诪注讜谉 讗讜诪专 谞讝讬专 讞讜驻祝 讜诪驻住驻住 讗讘诇 诇讗 住讜专拽. 诇讗讜 专讘讬 砖诪注讜谉 转谞讬(讗) 讘诪转谞讬转讬谉 讗诇讗 住转诪讗 拽转谞讬, 讜讛讻讬 转谞讬(讗) 诇讛 讘谞讝讬专 驻专拽 砖诇砖讛 诪讬谞讬谉 (谞讝讬专 诇讟, 讗. 诪讘, 讗) 谞讝讬专 砖讙诇讞 讘讬谉 讘讝讜讙 讘讬谉 讘转注专 讗讜 砖驻住驻住 讻诇 砖讛讜讗 讞讬讬讘 谞讝讬专 讞讜驻祝 讜诪驻住驻住 讗讘诇 诇讗 住讜专拽 专讘讬 讬砖诪注讗诇 讗讜诪专 诇讗 讬讞讜祝 讘讗讚诪讛 诪驻谞讬 砖诪砖专转 讗转 讛砖注专, 讗诇讗 讚讘讙诪专讗 (砖诐) 讗诪专讬谞谉 注诇讛 讛讗 诪谞讬 专讘讬 砖诪注讜谉 讛讬讗 讚讗诪专 (诇注讬诇 砖讘转 讻讘, 讗) 讚讘专 砖讗讬谉 诪转讻讜讬谉 诪讜转专 讜诇驻讬讻讱 讛讻谞讬住讜 讻讗谉 专讘讬 砖诪注讜谉 讘诇讬砖谞讗 讚诪转谞讬转讬谉 诪砖讜诐 讚专讘讬 砖诪注讜谉 讛讬讗. 讜讛专讘讛 讻讬讜爪讗 讘讝讛 讘转诇诪讜讚. 讜讗讞专转 讬砖 讘专讬砖 驻专拽讬谉 (砖讘转 诪讞, 讘) 讛讛讬讗 讚转谞谉 砖诇诇 砖诇 讻讜讘住讬谉 讜讻诪讜 砖讻转讘转讬 注诇讬讛 诇诪注诇讛 (砖诐 讚状讛 转谞谉).



 讜讛讗 讚转谞谉: 讗讘诇 诇讗 住讜专拽. 讗诪专讬谞谉 注诇讛 讛转诐 (讘谞讝讬专 砖诐) 诪砖讜诐 讚讻诇 讛住讜专拽 诇讛住讬专 谞讬诪讬谉 讛诪讚讜诇讚诇讜转 拽讗 诪讻讜讬谉.
讜驻讬专讜砖 讞讜驻祝 讗驻讬诇讜 讘谞转专 讜讘讞讜诇, 讜转讚注 诪讚拽转谞讬 专讘讬 讬砖诪注讗诇 讗讜诪专 诇讗 讬讞讜祝 讘讗讚诪讛 诪驻谞讬 砖诪砖专转 讗转 讛砖注专.



注驻专 诇讘讬谞转讗. 讻转讘 专讘谞讜 讛讗讬 讙讗讜谉 讝"诇 讬砖 砖诪驻专砖 诇讘谞讛 诪诪砖, 讜讬砖 讗讜诪专讬诐 诇讘讬谞转讗 砖诇 诇讘讜谞讛 讻谞专讚 诇讜讘讗谉 讘诇砖讜谉 注专讘, 讜讻讱 讗谞讜 住讜讘专讬诐.



诪讛讜 诇驻爪讜注 讝讬转讬诐 讘砖讘转. 驻讬专砖 专砖"讬 讝"诇: 讻讚讬 诇诪转拽 诪专讬专转谉. 讜讗讬谞讜 诪讞讜讜专. 讚讗诐 讻谉 诪讗讬 拽讗 诪转诪讛 讜讻讬 讘讞讜诇 诪讬 讛转讬专讜 讗讚专讘讗 讗驻讬诇讜 讘砖讘转 讬讛讗 诪讜转专 讚转拽讜谉 讗讜讻诇 讻讝讛 诇诪转拽讜 诇诪讛 讬讗住专, 讜讛讻讗 诇讗讜 诪砖讜诐 住讞讬讟讛 拽讗 讘注讬 讚讗诐 讻谉 讛讜讛 诇讬讛 诇诪讬讘注讬 讛讻讬谉 讘讛讚讬讗 讜诇讗 讛讬讛 诇讜 诇砖讗讜诇 讻谉 讘讻讗谉 讗诇讗 诇拽诪谉 讘驻专拽 讞讘讬转 讘讛诇讻讜转 住讞讬讟讛. 讗讘诇 专讘谞讜 讛讗讬 讙讗讜谉 讝"诇 驻讬专砖 诇驻爪讜注 讝讬转讬诐 诇诪诪砖讗 讬讚讗. 讜讝讛 谞讻讜谉.



讜讛讻讗 讘讞讜砖砖讬谉 拽讗 诪讬驻诇讙讬 诪专 住讘专 讞讜砖砖讬谉 砖诪讗 谞转拽诇拽诇讛 讛讙讜诪讗. 驻讬专砖 专砖"讬 讝"诇: 讗讬 砖专讬转 诇讬讛 诇讬讟讜诇 讘拽讜驻讛 讝拽讜驻讛 驻注诪讬诐 砖谞转拽诇拽诇讛 讛讙讜诪讗 讜讗转讬 谞诪讬 诇讛讞讝讬专讛. 讜讛拽砖讛 注诇讬讜 诪讜专讬 讛专讘 讝"诇 讚讗诐 讻谉 讞讜砖砖讬谉 砖诪讗 转转拽诇拽诇 讛讙讜诪讗 讛讜讛 诇讬讛 诇诪讬诪专. 讗诇讗 讛讻讬 拽讗诪专 诪专 住讘专 讞讜砖砖讬谉 砖诪讗 谞转拽诇拽诇讛 讛讙讜诪讗 砖讗诐 谞讟诇讛 讘拽讜驻讛 讝拽讜驻讛 诇讗 讬讞讝讬专 注讚 砖讬转讘专专 诇讜 砖诇讗 谞转拽诇拽诇讛 讛讙讜诪讗 讛讗 住转诪讗 讚讬诇诪讗 谞转拽诇拽诇讛 讛讙讜诪讗, 讜诪专 住讘专 住转诪讗 诇讗 讞讬讬砖讬谞谉. 讻谉 驻讬专砖 诪讜专讬 讛专讘 讝"诇. 讜讻驻讬专讜砖讜 诪爪讗转讬 诇专讘谞讜 讛讗讬 讙讗讜谉 讝"诇.



讗诪专 砖诪讜讗诇 讛讗讬 住讻讬谞讗 讚讘讬谞讬 讗讜专讘讬 讚爪讛 砖诇驻讛 讜讛讚专 讚爪讛 砖驻讬专 讚诪讬. 驻讬专砖 专砖"讬 讝"诇, 讚讛讗 讚讗住专讬 专讘  讛讜谞讗 讜砖诪讜讗诇 讛讬讻讗 讚诇讗 讚爪讛 诪砖讜诐 讚诪讝讬讝 注驻专 诪诪拽讜诪讜. 讜讗讬谞讜 诪讞讜讜专. 讚讗诐 讻谉 拽砖讬讗 讚砖诪讜讗诇 讗讚砖诪讜讗诇, 讚讛讗 讗讬转 诇讬讛 诇砖诪讜讗诇 讚讟诇讟讜诇 诪谉 讛爪讚 诇讗讜 砖诪讬讛 讟诇讟讜诇, 讻讚讗讬转讗 诇注讬诇 讘驻专拽 讻讬专讛 (砖讘转 诪讙, 讘) 讚讗诪专 砖诪讜讗诇 诪转 讛诪讜讟诇 讘讞诪讛 讛讜驻讻讜 诪诪讟讛 诇诪讟讛 拽住讘专 讟诇讟讜诇 诪谉 讛爪讚 诇讗 砖诪讬讛 讟诇讟讜诇. 讜注讜讚 讚讟诇讟讜诇 讘讻讛讗讬 讙讜讜谞讗 诇讗 讗砖讻讞谉 讗诪讜专讗 讚讗住专, 讚讛讗 讗讬驻住讬拽讗 讛诇讻转讗 讻专讘讬 讗诇注讝专 讘谉 转讚讗讬 (诇拽诪谉 砖讘转 拽讻讙, 讗) 讜讻诪讛 住转讜诪讜转 谞住转诪讜 讻谉, 讜讻诪讜 砖讻转讘转讬 砖诐 讘驻专拽 讻讬专讛 讘讗讜转讛 砖诪讜注讛. 讗诇讗 讟注诪讗 讚专讘 讛讜谞讗 讜砖诪讜讗诇 讛讻讗 诪砖讜诐 注砖讬讬转 讙讜诪讗. 讜讻谉 谞专讗讛 诪讚讘专讬 专讘谞讜 讛讗讬 讙讗讜谉 讝"诇 砖驻讬专砖 讙讝专讗转讗 讚拽谞讬 砖驻讬专 讚诪讬 砖讗诐 讬砖 讘讬谉 谞讚讘讻讬 讛讘谞讬谉 拽谞讬诐 讗讜 砖讛讬讛 讛讘谞讬谉 讘拽谞讬诐 诪讜转专 诇谞注爪讛 诇讻转讞讬诇讛 砖讗讬谉 诇拽谞讬诐 讙讜诪讗. 注讻"诇.



 讬砖 住驻专讬诐 讚讙专住讬: 讗诐 讛讬讜 诪拽爪转 注诇讬讜 诪讙讜诇讬谉. 讜讻转讘 专讘谞讜 讛讗讬 讙讗讜谉 讝"诇 讚讟注讜转 讛讜讗, 砖讗诐 讛讗诪讛讜转 讟诪讜谞讬谉 讜讛注诇讬谉 诪讙讜诇讬谉 讛专讬 讝讜 讝专讬注讛 诪注讜诇讛, 讗诇讗 讚讜拽讗 讗诐 讛讬讜 诪拽爪转谉 诪讙讜诇讬谉. 谞专讗讛 砖讛讜讗 讝"诇 讗讬谞讜 讙讜专住 讗讜转讜 讻诇诇 讗诇讗 讻讱 讗诐 讛讬讜 诪拽爪转谉 诪讙讜诇讬谉. 讜讬砖 讙讜专住讬诐 讗诐 讛讬讜 诪拽爪转 讛注诇讬讜谉 诪讙讜诇讬谉. 讜讛讻诇 注讜诇讛 诇讟注诐 讗讞讚. 讜诇驻讬 讙讬专住讗 讝讜 讜讙讬专住转 专讘谞讜 讛讗讬 讙讗讜谉 讝"诇 讛讗 讚谞拽讟 诪拽爪转谉 诪讙讜诇讬谉 讘讬谉 诇注谞讬谉 砖讘转 讘讬谉 诇注谞讬谉 讻诇讗讬诐 讜砖讘讬注讬转 讜诪注砖专 谞拽讟 诇讛.
讗讘诇 专砖"讬 讝"诇 讙讜专住: 讗诐 讛讬讜 诪拽爪转 讛注诇讬谉 诪讙讜诇讬谉, 讜诪砖讜诐 砖讘转 谞拽讟 诇讛 讗讘诇 诇注谞讬谉 讻诇讗讬诐 讜砖讘讬注讬转 讜诪注砖专 诇讗. 讜讟注诪讗 讚讗讬谉 讘讛诐 诪砖讜诐 讻诇讗讬诐 讜砖讘讬注讬转 讜诪注砖专 驻讬专砖 讘讬专讜砖诇诪讬 (讻诇讗讬诐 驻"讗 讛"讟) 讘讗讙讜讚讛, 讻诇讜诪专: 砖注砖讛 诪讛谉 讗讙讜讚讛 讜讟诪谞讛. 讜讚讜拽讗 讟讜诪谉 砖讗讬谞讜 专讜爪讛 讘讛砖专砖转谉 讗讘诇 诪转讻讜讬谉 诇讝专讬注讛 诇讗, 讜讻讚讗讬转讗 讛转诐 讘讬专讜砖诇诪讬. 讜讚讜拽讗 讘砖诇讗 讛砖专讬砖讜 讛讗 讛砖专讬砖讜 讗住讜专 诇讬讟诇谉 讘砖讘转 诪砖讜诐 转讜诇砖, 讜诪讚拽转谞讬 讜诇讗 诪砖讜诐 诪注砖专 [诪砖诪注] 讚诪讬讬专讬 讘砖讛砖专讬砖讜 讜谞讬转讜住驻讜 砖讗诐 诇讗 谞讬转讜住驻讜 讗驻讬诇讜 讛砖专讬砖讜 讜讗驻讬诇讜 讝专注谉 诇砖诐 讝专讬注讛 讙诪讜专讛 讗讬谉 讘讜 诪砖讜诐 诪注砖专, 讜讗祝 专砖"讬 讝"诇 讻谉 驻讬专砖, 讜诪讬讛讜 讘砖讘转 讚讜拽讗 讘讚诇讗 讗砖专讜砖 讜讻讚讗诪专谉.



讗讘诇 专讘谞讜 讛讗讬 讙讗讜谉 讝"诇 驻讬专砖: 讜诇讗 诪砖讜诐 诪注砖专 讚讗讬 讗讬讻讗 讛转诐 砖诪谞讛 专讗砖讬 诇驻转讜转 诇讗 诪爪讟专驻讬 诇讞讬讜讘讬谞讛讜 诇讛谞讱 讘诪注砖专, 讻诇讜诪专: 砖讗诐 讬砖 讻讗谉 砖诪谞讛 专讗砖讬 诇驻转讜转 砖诇讗 谞转注砖专讜 讜讟诪谉 注诐 讗诇讜 讜讗讞专 讻讱 注拽专谉 讗讬谞谉 讻诇驻转讜转 讞讚砖讜转 诇讛爪讟专祝 注诐 讗诇讜. 讜诇讚讘专讬讜 谞专讗讛 诇讬 讚爪专讬讱 诇讛注诪讬讚讛 讘砖专讘讜 讛讙讬讚讜诇讬谉 注诇 讛注讬拽专, 砖讗诐 诇讗 讻谉 讛讬讗讱 讬爪讟专祝 讛诇驻转 注爪诪讜 诇诪注砖专 讛砖诪谞讛 砖诇讗 谞转注砖专讜 讻诇诇 讜讘注讬讗 讛讬讗 讘谞讚专讬诐 驻专拽 讛谞讜讚专 诪谉 讛讬专拽 (谞讚专讬诐 谞讝, 讘) 讘讙讬讚讜诇讬谉 砖专讘讜 注诇 讛注讬拽专 讗诐 诪讘讟诇讬谉             讗转 讛注讬拽专 讗诐 诇讗 讛讗 诇讗 专讘讜 驻砖讬讟讗 讚诇讗, [讜]讗转讬谞谉 诇诪讬驻砖讟讛 讛转诐 诪讚讗诪专 专讘讬 讬爪讞拽 讗诪专 专讘讬 讬讜讞谞谉 诇讬讟专讗 讘爪诇讬诐 砖转拽谞讛 讜讝专注讛 诪转注砖专转 诇驻讬 讻讜诇讛, 讗诇诪讗 讗转讬讗谉 讙讬讚讜诇讬谉 讜诪讘讟诇讬谉 注讬拽专, 讜讚讞讬谞谉 讚讬诇诪讗 诇讞讜诪专讗, 讜讛讻讗 讗诐 讛讬讛 讻诇 砖讬注讜专 讛诇驻转讜转 诪爪讟专祝 注诐 砖诪谞讛 讛讞讚砖讜转 讛讜讬 讞讜诪专讗 讚讗转讬 诇讬讚讬 拽讜诇讗 讜讻诪注砖专 诪谉 讛驻讟讜专 注诇 讛讞讬讜讘 讜诪讛讞讬讜讘 注诇 讛驻讟讜专. 讜诪爪讗转讬 讘驻讬专讜砖讬 讛诪砖谞讛 诇专讘谞讜 砖诪砖讜谉 讝"诇 (讻诇讗讬诐 驻"讗 诪"讟 讚"讛 讜谞讟诇讬谉) 砖讛拽砖讛 注诇讬讜 诇诪讛 砖驻讬专砖 讚诪注砖专 讘注讬 爪讬专讜祝, 砖诇讗 诪爪讬谞讜 讻谉 讘砖讜诐 诪拽讜诐 讗诇讗 讙讘讬 诪注砖专 讘讛诪讛, 讚诪注砖专 讬专拽 驻砖讬讟讗 讚诪讞讬讬讘 注诇 讻诇 诇驻转 讜诇驻转.
讬砖 诪讬 砖讻转讘 讚诇讬转 讛诇讻转讗 讻讬 讛讗 诪转谞讬转讬谉 讚拽转谞讬 讗诐 讛讬讜 诪拽爪转谉 诪讙讜诇讬谉 谞讬讟诇讬谉 讘砖讘转 讚讗诇诪讗 讘砖讗讬谞谉 诪讙讜诇讬谉 讻诇诇 讗讬谞谉 谞讬讟诇讬谉, 讜讗谞谉 讛讗 拽讬讬诪讗 诇谉 讻专' 讗诇注讝专 讘谉 转讚讗讬 讚讗诪专 诇注谞讬谉 驻讙讛 砖讟诪谞讛 讘转讘谉 讜讞专专讛 砖讟诪谞讛 讘讙讞诇讬诐 转讜讞讘 诇讛 讘讻讜砖 讗讜 讘讻专讻专 讜讛谉 谞谞注专讜转 讚讟诇讟讜诇 诪谉 讛爪讚 诇讗 砖诪讬讛 讟诇讟讜诇 (诇拽诪谉 砖讘转 拽讻讙, 讗). 讗讘诇 诪讜专讬 讛专讘 讝"诇 讻转讘 讚讛诇讻转讗 讛讬讗, 讜讟注诪讗 讚讻讬讜谉 砖讛讬转讛 讙讜诪讗 讝讜 诪讻讜住讛 讜诇讗 讛讬转讛 谞讬讻专转 砖诐 讻诇 注讬拽专 诪讬讞讝讬 讛砖转讗 讻注讜砖讛 讙讜诪讗 诪讛 砖讗诐 讻谉 讘转讘谉 讜讙讞诇讬诐 讚诇讬转 讘讛讜 诪砖讜诐 注砖讬讬转 讙讜诪讗 讘驻专拽 讗诇讜 拽砖专讬诐.





讛诪讗讬专讬

谞讝讬专 诪讜转专 诇讞讜祝 砖注专讜 讘谞转专 讜讞讜诇 砖讗讬谉 讘讗诇讜 讛住专转 砖注专 讜诪"诪 诪讬谉 讗讚诪讛 讬砖 砖诪砖专转 讛砖注专 讜讛讜讗 讗住讜专 诇讞讜祝 讘讛 讻诪讜 砖讘讬讗专谞讜 讘讗讞专讜谉 砖诇 讬讜诐 讟讜讘 讜讻谉 诪讜转专 诇讜 诇驻住驻住 专"诇 诇谞驻抓 砖注专讜 讘讬讚讜 讜讗住讜专 诇讜 诇住专讜拽 讘诪住专拽 讜讻谉 讛讚讬谉 诇砖讗专 讘谞讬 讗讚诐 讘砖讘转 砖讘谞讬 讗讚诐 讘砖讘转 诇注谞讬谉 谞讬驻讜抓 讜住专讬拽讛 讻谞讝讬专 讘讞讜诇 驻谞讬讜 讬讚讬讜 讜专讙诇讬讜 诪讜转专 讛谞讝讬专 诇讞驻驻谉 讗祝 讘诪讬谉 讗讚诪讛 讛诪砖专转 砖注专 讛专讗砖 砖砖注专 讛讝拽谉 讜砖注专 讬讚讬讜 讜专讙诇讬讜 讗讬谞讜 注砖讜讬 诇讬谞砖专 讻诇 讻讱 讻砖注专 讛专讗砖 讜讛专讬 讛谉 讻诇 讚讘专 讗爪诇诐 讻谞转专 讜讞讜诇 讗爪诇 讛专讗砖 讜讬砖 讞讜诇拽讬谉 讘讝讜:



诪讜转专 诇讗讚诐 诇爪讞爪讞 驻谞讬讜 讬讚讬讜 讜专讙诇讬讜 讘砖讘转 讘注驻专 讻转讬砖转 讛诇讘谞讛 讗讜 注驻专 讻转讬砖转 驻住讜诇转谉 砖诇 砖讜诪砖讜诪讬谉 讗讜 讗讘拽 驻诇驻诇讬谉 讜砖讗专 诪讬谞讬谉 讛注砖讜讬讬诐 诇爪讞爪讞 讛讜讗讬诇 讜讗讬谉 讛砖专转谉 诪讜讻专讞转 注诇 讻诇 驻谞讬诐 讗注"驻 砖诪砖讬专讬谉 诇驻注诪讬诐 讜讗讬住讜专 讙讘讜诇 讗讬谉 讻讗谉 砖讗讬谞谉 讘谞讬 讙讘讜诇 讜讻谉 砖讛讜讗 讙讘讜诇 注诇 讬讚讬 砖讬谞讜讬 砖讗讬谉 讻讗谉 讗诇讗 谞转讬谞转 诪讬诐 讜讻诇 砖诪讞讜住专 讙讘讜诇 讜讗讬谉 讙讘讜诇讜 讙讘讜诇 讻"讻 诪讜转专 诇讻转讞诇讛 讘谞转讬谞转 诪讬诐 讻诪讜 砖讘讬讗专谞讜 讘驻专拽 专讗砖讜谉 讜诪讻讗谉 讛转讬专讜 专讘讬诐 诇讬讚讬诐 诪讝讜讛诪讜转 诇专讞爪谉 讘诪讜专住谉 讜讗驻讬' 讻讬讜谉 讘讗诇讜 诇讬驻讜转 注爪诪讜 讗讬谉 讻讗谉 诪砖讜诐 砖诪诇转 讗砖讛 讜讗祝 诇转诇诪讬讚 讞讻诐 诪讜转专 砖讗讬谉 讝讛 讗诇讗 诇讛转专讗讜转 谞讗讛 讘讬谉 讛讘专讬讜转 砖诇讗 讬转讙谞讛 注诇讬讛诐 讜讬转讞诇诇 砖诐 砖诪讬诐 注诇 讬讚讜 诇驻讞讬转讜转讜 讜讛讜讗 砖讗诪专讜 专讜讞抓 讗讚诐 驻谞讬讜 讬讚讬讜 讜专讙诇讬讜 讘讻诇 讬讜诐 讘砖讘讬诇 拽讜谞讜 砖谞' 讻诇 驻注诇 讬"讬 诇诪注谞讛讜 讻诇讜诪专 砖讛讻诇 讘专讗 诇讻讘讜讚讜 讜讻谉 诪讙专专 讗讚诐 讙诇讚讬 爪讜讗讛 讜讙诇讚讬 诪讻讛 砖注诇 讘砖专讜 讘讬谉 砖注讜砖讛 讻谉 诪驻谞讬 爪注专讜 讘讬谉 砖注讜砖讛 诇讬驻讜转 注爪诪讜 讜诪"诪 讗住讜专 诇驻爪讜注 讝转讬诐 讘砖讘转 诇砖讜祝 讘讛诐 讗转 讛讬讚讬诐 讜讗祝 讘讞讜诇 讗住讜专 诪驻谞讬 讛驻住讚 讗讜讻诇讬谉 讜讗祝 诇讚注转 砖诪讜讗诇 砖讗诪专 注讜砖讛 讗讚诐 讻诇 爪专讻讬讜 讘驻转 诪"诪 讘驻转 讗讬谉 讻讗谉 诪讬讗讜住 讜讗注"驻 砖讛讜讗 讗诪专讛 讗祝 讘讚讘专 砖讬砖 讘讜 诪讬讗讜住 讻诪讜 砖谞讝讻专 讘讘专讻讜转 谞讚讞讜 讚讘专讬讜 讗爪诇 住讜讙讬讗 讝讜 讘砖讗专 讛讚讘专讬诐 讞讜抓 诪谉 讛驻转 讜诪"诪 讗祝 讘驻转 讗讬谉 讛诇讻讛 讻谉 讻诪讜 砖讘讬讗专谞讜 讘诪住' 讘专讻讜转 驻专拽 讝诪讜谉 讬"诪 讘讗讬住讜专 驻爪讬注转 讝讬转讬诐 讝讜 砖讛讜讗 谞注砖讛 诇爪讜专讱 注爪诪谉 讻讙讜谉 诇诪转拽 诪专讬专讜转谉 讜诪砖讜诐 转拽讜谉 讗讜讻诇讬谉 讜诪"诪 讗讬谉 谞专讗讛 诇讬 讻谉 砖讗"讻 讘讞讜诇 讗诪讗讬 讗住讜专 讜讗讬谉 讘讝讜讬 讗讜讻诇讬谉 讘诪讛 砖谞注砖讛 诇讛讻砖专 讛讗讜讻诇 注爪诪讜:



讗讙讚讛 砖诇 讘砖诪讬诐 讻讙讜谉 讞讘爪诇转 讜讻讬讜爪讗 讘讛 砖谞讜注爪讬谉 讗讜转讛 讘讟讬讟 讗讜 讘注驻专 诇讞 讻讚讬 砖诇讗 转讬讘砖 讜诪注诪讬讚讬谉 诇驻谞讬 讛谞讻讘讚讬诐 讜谞讜讟诇讬谉 讜诪专讬讞讬谉 讜诪讞讝讬专讬谉 诇砖诐 诪讜转专 诇讬讟诇讛 讘砖讘转 讜诇讛讞讝讬专讛 诇砖诐 讘砖讘转 讜讗讬谉 爪专讬讻讬谉 诇砖诇驻讛 诪注专讘 砖讘转 讗讞专 讛谞注讬爪讛 讜诇讞讝讜专 讜诇谞注爪讛 讻讚讬 砖讬讛讗 诪拽讜诐 谞注讬爪转讛 专讞讘 注讚 砖诇讗 讬讝讬讝 注驻专 讻砖讬讟诇谞讛 讘砖讘转 讗诇讗 诪讻讬讜谉 砖诇讗 谞砖转专砖 讜诇讗 谞谞注爪讛 诇讻讜谞转 讛砖专砖讛 讜讬谞讬拽讛 讗诇讗 诇讛注诪讬讚 诇讞讜转讛 诪讜转专 砖讗讬谉 讘讛讝讝转 讛注驻专 讻讜谞讛 讜诇讗 驻住讬拽 专讬砖讬讛 讜讻谉 住讻讬谉 砖转讞讘讜 讘讬谉 砖讜专讜转 讛诇讘谞讬诐 砖诇 讘谞讬谉 诇讛砖转诪专 诪讜转专 诇讬讟诇讜 讜诇讛讞讝讬专讜 讘砖讘转 讗注"驻 砖诇讗 讛讜爪讬讗讜 诪砖诐 讗讞专 讛转讞讬讘讛 诪注专讘 砖讘转 讜讗讬谉 爪"诇 讘拽谞讬诐 讛专讘讛 讛讬讜爪讗讬诐 讘讙讝注 讗' 讛转讻讜驻讬诐 讝讛 讘讝讛 砖诪讜转专 诇谞注讜抓 讛住讻讬谉 讘转讜讻诐 讜砖诪讗 转讗诪专 讘讗讙讚讛 砖诇 讘砖诪讬诐 讝讜 讜讛讬讗 讛谞拽专讗转 住诇讬拽讜住转讗 讛专讬 注讜砖讛 讙讜诪讗 讘讛住专转讛 讜讛注讜砖讛 讙讜诪讗 驻讟讜专 讗讘诇 讗住讜专 讗祝 讘诪拽讜诐 砖讗讬谉 讞驻讬专讛 讻讙讜谉 转讬讞讜讞 讬砖 诇讜诪专 砖诇讗 谞讗诪专 讻谉 讗诇讗 讘诪住讬专 注驻专 砖讛讬讛 讛注驻专 讘讟诇 诇砖诐 讜讛住专转讜 谞拽专讗转 注砖讬讬讛 讙讜诪讗 讗讘诇 讝讜 讻讘专 谞注砖讬转 讛讙讜诪讗 讜诪讛 砖谞转诪诇讗转 讘讗讙讚讛 讝讜 讗讬谞讜 讻诇讜诐 砖讬讛讗 讛讜爪讗转讜 谞拽专讗转 注砖讬讬转 讙讜诪讗 讜讗注"驻 砖讘诪住讻' 讘讬爪讛 讘注谞讬谉 讚拽专 谞注讜抓 讛拽砖讜 讜讛讗 拽讗 注讘讬讚 讙讜诪讗 诪"诪 注讬拽专 讛讻讜谞讛 讘谞注讬爪转 讛讚拽专 讗讬谞讛 讗诇讗 诇讛讜爪讗转 注驻专:



讛讟讜诪谉 诇驻转 讜爪谞讜谉 转讞转 讛讙驻谞讬诐 诇讛砖转诪专 讜讻住谉 讘注驻专 讛拽专拽注 讛讜讗讬诇 讜讗讬谉 讻讜谞转讜 诇讛砖专砖讛 讜诇转讜住驻' 讬谞讬拽讛 讜讻谉 砖诇讗 谞砖转专砖 讗讬谞讜 讞讜砖砖 诪砖讜诐 讻诇讗讬诐 砖讗讬谉 讝讜 拽专讜讬讛 砖转讬诇讛 讜诇讗 诪砖讜诐 诪注砖专 专"诇 砖转讛讗 讘讟诇讛 讗讙讘 拽专拽注 注讚 砖讬讞砖讘 讻诇讜拽讟讛 诪转讞诇讛 讗讜 砖谞讞讜砖 讘讛 砖诪讗 谞讬转讜住驻讛 砖诐 讜讬注砖专 注诇 讛转讜住驻转 讗讞专 砖诇讗 专讗讬谞讜讛讜 砖谞砖转专砖 讜讻谉 讗讬谉 诇讞讜砖 讘讛 诪砖讜诐 砖讘讬注讬转 砖讗讬谉 讝讜 注讘讜讚讛 讻诇诇 讛讗 讗诐 讻讜谞转讜 诇讬谞讬拽讛 讜转讜住驻转 讬砖 讘讛 诪砖讜诐 讻诇讗讬 讛讻专诐 砖讗讬谉 讞诇讜拽 讘讬谉 砖转讬诇讛 诇讝专讬注转 讛讝专注讬诐 讜讻谉 诪砖讜诐 诪注砖专 讜诪砖讜诐 砖讘讬注讬转 讜诇注谞讬谉 讛住专转讛 诪砖诐 讘砖讘转 讗注"驻 砖诇讗 讛讬转讛 讻讜谞转讜 诇讛砖专砖讛 讜讬谞讬拽讛 讗诐 讛讬转讛 讻讜诇讛 诪讻讜住讬转 讘拽专拽注 讗住讜专 诇讬讟诇讛 砖讛专讬 诪讝讬讝 注驻专 讘讬讚讬诐 讗讘诇 讗诐 讛讬讜 诪拽爪转 讛注诇讬谉 诪讙讜诇讬诐 讗讜讞讝 讘诪讙讜诇讛 讜谞讜讟诇 讜讗讬谞讜 讞讜砖砖 讗讞专 砖诇讗 讛讜谞讞讜 砖诐 讗诇讗 诇砖诪讬专讛 诇讗 诇讻讜谞转 讛砖专砖讛 讜讬谞讬拽讛 砖讗诇讜 讻谉 讛专讬 讗祝 讘注爪讬抓 砖讗讬谞讜 谞拽讜讘 讗住讜专 讜诇诪讚转 诇驻讬 讚专讻讱 砖诇讗 讛讜爪专讻谞讜 诇诪拽爪转 注诇讬诐 诪讙讜诇讬诐 讗诇讗 诇注谞讬谉 砖讘转 讜讻"砖 讗诐 讛讬讛 诪拽爪转 讛讙讜祝 诪讙讜诇讛 讗诇讗 砖讚讘专 讘讛讜讜讛 讜砖诪讗 转讗诪专 讜讗驻讬' 讻诇诐 诪讻讜住讬诐 讬讛讗 转讜讞讘 讘讻讜砖 讗讜 讘讻专讻专 讻诪讜 砖讗诪专讜 拽讻"讙 讘' 驻讙讛 砖讟诪谞讛 讘转讘谉 讜讞专专讛 讘讙讞诇讬诐 讜讛专讬 砖讛转讘谉 讜讛讙讞诇讬诐 讗讬谉 专讗讜讬讜转 诇讟诇讟诇 讜讗讜诪专 注诇讬讛诐 砖讛讜讗 转讜讞讘 讘讻讜砖 讗讜 讘讻专讻专 讜讛诐 谞谞注专讜转 诪讗诇讬讛谉 讬砖 砖驻讬专砖讜讛 讚讜拽讗 讘砖诪拽讜诐 讛讻讜砖 讜讛讻专讻专 诪讙讜诇讛 砖讗诐 诇讗 讻谉 讛专讬 讟诇讟讜诇 讛讙讞诇讬诐 诪讬讛讗 讻讚专讻讜 讘讞讜诇 讛讜讗 讜讗注"驻 砖转"拽 砖讘讗讜转讛 砖诪讜注讛 讗诪专 讗诐 诪讙讜诇讛 诪拽爪转讛 诪讜转专 诇讟诇讟诇讛 讜讗诐 诇讗讜 讗讬谉 诪讟诇讟诇讬谉 讗讜转讛 讜注诇 讝讛 讗诪专 讗诇注讝专 讘谉 转讚讗讬 转讜讞讘讜 讘讻讜砖 讗讜 讘讻专讻专 讜讛谉 谞谞注专讜转 诪讗诇讬讛诐 讜谞驻住拽讛 讛诇讻讛 讻诪讜转讜 讜讗诇诪讗 砖讗祝 讘诪讻讜住讬转 讻诇讛 讗诪专讛 讻谉 驻讬专讜砖 讛讚讘专讬诐 砖诇转"拽 诇诪讙讜诇讛 注讚 讻讚讬 讗讞讬讝转 讬讚 讗谞讜 爪专讬讻讬诐 砖讗讬谉 讻讗谉 讟诇讟讜诇 讻诇诇 砖谞讜转谉 讛讜讗 诇讘讜 诇讛住讬专讛 讘讚专讱 砖诇讗 讬讝讬讝 讛转讘谉 讜讛讙讞诇讬诐 讗讘诇 诪讙诇讛 讘讻讚讬 转讞讬讘转 讻讜砖 讗讬谞讜 讻诇讜诐 讜讛专讬 讬砖 讻讗谉 诪讬讛讗 讟诇讟讜诇 诪谉 讛爪讚 注诇 讬讚讬 讛讻讜砖 讜诇讗诇注讝专 讘谉 转讚讗讬 讟诇讟讜诇 诪谉 讛爪讚 讗讬谞讜 讟诇讟讜诇 讛讗 讘诪讻讜住讛 讻诇讜 讜爪专讬讱 诇驻谞讜转 讛讙讞诇讬诐 诪爪讚 诇爪讚 讜讻谉 讛转讘谉 讟诇讟讜诇 讙诪讜专 讛讜讗 讜讘讙讞诇讬诐 讛讜讗 诇讙诪专讬 讻讟诇讟讜诇谉 讘讞讜诇 讜谞诪爪讗 砖砖诪讜注转 驻讙讛 讜诇驻转 讜爪谞讜谉 注讜诇讜转 诇讚注转 讗' 讜讬"诪 讝讜 砖诇 讘谉 转讚讗讬 讗祝 讘诪讻讜住讛 讻诇讜 讜诇驻转 讜爪谞讜谉 诪讬讛讗 讗诐 谞转讻住讛 讻诇讜 讜讛讜爪讬讗 讘讻讜砖 讜讻专讻专 讛专讬 讛讜讗 讞讜驻专 诪讛 砖讗讬谉 讻谉 讘驻讙讛 讜讞专专讛 讜讙讗讜谞讬 讛专讗砖讜谞讬诐 讙讜专住讬' 讘砖诪讜注讛 讝讜 讗诐 讛讬讜 诪拽爪转诐 诪讙讜诇讬诐 讜讗讬谉 诪转讬专讬谉 讗诇讗 讘诪拽爪转 讙讜驻谉 诪讙讜诇讛 讗讘诇 讗诐 谞讟诪谉 讻诇 讛讙讜祝 讗注"驻 砖诪拽爪转 注诇讬谉 诪讙讜诇讬谉 讗住讜专 砖砖转讬诇讛 诪注讜诇讛 讛讬讗 砖讛专讬 讻诇 讛讝专讬注讜转 讚专讻谉 讘讻讱 讗诇讗 砖讘诪拽讜诪讛 讘诪砖谞讬讜转 讜讘讬专讜砖诇诪讬 砖谞讜讬讛 讻讚讘专讬谞讜 讜讘讟讜诪谉 砖诇讗 诪讚专讱 砖转讬诇讛 讜讝专讬注讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讘诪讗讬 讗讜拽讬诪转讗 讻讜' 讚讛讻讬 转谞讬 讘讛 诇讗 讬讞讜祝 讘讛谉 砖注专讜 讗讘诇 驻谞讬讜 讻讜' 注讻"诇 讜讗讬谉 讝讛 诪讜讻专讞 讚讗驻砖专 讚讘讛讱 讚转谞讬 讙讘讬 讻诇讬诐 诇讞讜祝 讘谞转专 讜讞讜诇 讗住讜专 转谞讬 讘讛 讗讘诇 驻谞讬讜 讬讚讬讜 讜专讙诇讬讜 诪讜转专 诇讞讜祝 讜讗驻砖专 讚诪砖诪注 诇讬讛 讚讗讬诪讗 住讬驻讗 讚拽讗诪专 讛讻讗 拽讗讬 讗讗讬诪讗 住讬驻讗 讚诇注讬诇 讚讛讬讬谞讜 讛讱 讚转谞讬 诪讜转专 讜拽"诇:


讘讚"讛 驻砖讬讟讗 砖驻讬专 拽讗诪专讬 专讘谞谉 讜诪"讟 讚专"讗 注讻"诇 讻爪"诇 讜讻"讛 讘讻诇 住驻专讬诐 讬砖谞讬诐 讘讙诪专讗 驻砖讬讟讗 讜讻诪"砖 讛转讜住' 讜讘住驻专讬诐 讞讚砖讬诐 讛讙讬讛讜 注"驻 诪讛专砖"诇 讜讗讬谉 爪讜专讱:


转讜住' 讘讚"讛 讜讘诪讗讬 讗讜拽讬诪转讗 讻讜' 讘砖诇诪讗 讗讬 讻专"砖 讗转讬 讻讜' 注讻"诇 专"诇 讚诇专"砖 诇讗 讛讜讬 拽砖讬讗 诇讬讛 诇转诇诪讜讚讗 讗诇讗 讛讛讬讗 讚谞讝讬专 讗讘诇 讛讱 住讬驻讗 讜讚讗讬 讛讜讛 讗转讬 砖驻讬专 讻讜' 讜诪讬讛讜 讘诇讗讜 讛谞讱 讗讜拽讬诪转讜转 讘讛谞讬 讘专讬讬转讗 讛"诪 诇讗拽砖讜讬讬 讘讛讱 住讬驻讗 讙讜驻讛 讚讗讬 讻专"讬 诪"砖 砖注专讜 讚讗住讜专 诪驻谞讬讜 讬讚讬讜 讜专讙诇讬讜 讚诪讜转专 讜讗讬 讻专"砖 拽砖讬讗 讛讱 讚谞讝讬专 讜讚讜"拽:


讘讚"讛 诪拽爪转 注诇讬讜 讻讜' 讜讗讬谉 诇讛拽砖讜转 诇驻讬' 讛注专讜讱 讚诪讗讬 驻专讬讱 诪讬谞讬讛 诇砖诪讜讗诇 讻讜' 注讻"诇 讚诇驻"讛 讚诪拽爪转 注诇讬讜 诪讙讜诇讬谉 诇讗 谞拽讟 讗诇讗 诪砖讜诐 谞讟诇讬谉 讘砖讘转 谞讬讞讗 讚砖驻讬专 驻专讬讱 诇砖诪讜讗诇 讚注"讻 讛讱 诪转谞讬' 讻专讘谞谉 讚专"讗 讘谉 转讚讗讬 讗转讬讗 诪讚诇讗 拽转谞讬 讘讻诇 讛谞讬 讗驻讬诇讜 讘诪讻讜住讬谉 讚专"讗 诪转讬专 讘砖讘转 讗驻讬诇讜 诇讻讜诇讛 诪讻讜住讛 讜谞讜讟诇 注"讬 讻讜砖 讜讻专讻讜专 讗讘诇 诇驻讬专讜砖 讛注专讜讱 讗讬诪讗 讚讗转讬讗 砖驻讬专 诪转谞讬' 讻专"讗 讚诪转讬专 讗驻讬诇讜 讘诪讻讜住讛 讜诇讗 谞拽讟 注诇讬讜 诪讙讜诇讬谉 讗诇讗 诪砖讜诐 讗讞专讬谞讬 讜诇讗 诪砖讜诐 砖讘转 讜诇驻讬 讛驻讬' 砖讻转讘讜 讛转讜住' 诇注讬诇 讘砖诐 专"讬 讚讛讻讗 诪砖讜诐 讗讬住讜专 讙讜诪讗 谞讙注讜 讘讛 讜诇讗 诪砖讜诐 讗讬住讜专 讟诇讟讜诇 诇讗 讛讜讛 拽砖讛 诪讬讚讬 讗诇讗 砖专讜爪讬诐 诇讬讬砖讘 驻讬' 讛注专讜讱 讙诐 诇讛讛讜讗 驻讬专讜砖讗 诪砖讜诐 讗讬住讜专 讟诇讟讜诇 诪谉 讛爪讚 谞讙注讜 讘讛 讛讻讗 讗"谞 诇驻讬' 讛注专讜讱 讚诪讬讬专讬 讚讙诐 诪拽爪转 讛讗诪讛讜转 诪讙讜诇讬谉 诇讗 诪砖诪注 诇讛讜 诇驻专砖 讚诪砖讜诐 讗讬住讜专 讙讜诪讗 谞讙注讜 讘讛 讜讚讜"拽:





诪讛专砖"讗 - 讞讬讚讜砖讬 讗讙讚讜转

专讜讞抓 讗讚诐 讻讜' 讬讚讬讜 讜专讙诇讬讜 讻讜'. 砖谞讗诪专 讻诇 驻注诇 讛' 诇诪注谞讛讜 驻专砖"讬 讘砖讘讬诇 讻讘讜讚 拽讜谞讜 讚讻转讬讘 讻讬 讘爪诇诐 讗诇讛讬诐 讜讙讜' 讜注讜讚 讚讛专讜讗讛 讻讜' 注"砖 诇讻讗讜专讛 讘驻谞讬讜 谞讬讞讗 讚讜拽讗 讚砖讬讬讱 讘讬讛 讘爪诇诐 讜讗讬讻讗 诇诪讬诪专 讚讙诐 讘讬讚讬讜 讜专讙诇讬讜 谞讘专讗 讛讗讚诐 讚讜讙诪讗 砖诇诪注诇讛 讘注砖专 讗爪讘注讜转 讬讚讬讜 讜专讙诇讬讜 讻讚注转 讛诪拽讜讘诇讬诐 讜注讜讚 讬驻讜专砖 驻专拽 讗诪专 诇讛诐 讛诪诪讜谞讛:





诪讛专"诐

讘转讜住' 讚"讛 讘诪讗讬 讗讜拽讬诪转讗 讜讻讜' 讘砖诇诪讗 讗讬 讻专"砖 讗转讬 砖驻讬专 讜讻讜' 讬砖 诇讛拽砖讜转 诪"诪 讛讗讬 讚诪拽砖讛 讗驻讬' 诇诪讗讬 讚住"讚 讚讘讛讗 驻诇讬讙讬 讚诪专 住讘专 讚讘注讬谞谉 诪注砖讛 讜诪"住 诇讗 讘注讬谞谉 诪注砖讛 诪"诪 讛讬讗讱 讛讜讛 住"诇 讚讛讱 讘专讬讬转讗 讚拽转谞讬 讚诪讜转专 诇讞讜祝 讛讻诇讬诐 讘谞转专 讜讞讜诇 讗讘诇 诇讗 讬讞讜祝 讘讛谉 专讗砖讜 讗讘诇 驻谞讬讜 讬讚讬讜 讜专讙诇讬讜 诪讜转专 诪诪"谞 讻诪讗谉 讗转讬 讗讬 讻专"砖 拽砖讬讗 讚拽转谞讬 讗讘诇 诇讗 讬讞讜祝 讘讛谉 专讗砖讜 讜讙讘讬 谞讝讬专 拽转谞讬 讞讜驻祝 讜诪驻住驻住 讜讻讜' 讜讗讬 讻专' 讬讛讜讚讛 拽砖讬讗 驻谞讬讜 讬讚讬讜 讜专讙诇讬讜 讜讬砖 诇讬讬砖讘 讚讘砖诇诪讗 诇驻讬 住讘专转 讛诪拽砖讛 讚讛讜讛 住"诇 讚讛讗讬 诪诇转讗 诇注谞讬谉 诪讜拽爪讛 讗讬 讘注讬谞谉 诪注砖讛 讘诪讬讚讬 讚诇讗讜 讘专 诪注砖讛 讛讜讗 讗转讬讗 讻转谞讗讬 讗转讬讗 诇讛 砖驻讬专 讚讛谞讱 转专讬 讘专讬讬转讜转 讚谞转专 讜讞讜诇 驻诇讬讙讬 诇注谞讬谉 诪讜拽爪讛 讗讬 讘注讬谞谉 诪注砖讛 讗讜 诇讗讜 讜转专讜讬讬讛讜 住"诇 讚驻砖讬讟讗 讛讜讗 讚讻诇讬 讻住祝 诇讗 讙专讬专 讻诇诇 讜讛砖转讗 讗转讬 诇讬讛 砖驻讬专 讚讛讗讬 讘专讬讬转讗 拽转谞讬 讚讻诇讬 讻住祝 讘谞专转讬拽讬谉 讗住讜专 讗讘诇 讘谞转专 讜讞讜诇 诪讜转专 诪砖讜诐 讚诇讗 讙专讬专 讻诇诇 讜诪砖讜诐 诪讜拽爪讛 谞诪讬 诪讜转专 讘讛讻谞讬住 诪诇讗 拽讜驻转讜 讚诇讗 讘注讬谞谉 诪注砖讛 讗讘诇 诇讗 讬讞讜祝 专讗砖讜 诪砖讜诐 讚砖注专讜转 专讗砖讜 驻注诪讬诐 讚讙专讬专 讜讗转讬 讻专' 讬讛讜讚讛 讚住"诇 讚讚讘专 砖讗讬谉 诪转讻讜讬谉 讗住讜专 讗讘诇 驻谞讬讜 讬讚讬讜 讜专讙诇讬讜 诪讜转专 讚讗讬谞谉 谞讜砖专讜转 注"讬 谞转专 讜讞讜诇 讻诇诇 讜讛讛讬讗 讘专讬讬转讗 讚拽转谞讬 讚讘谞转专 讜讞讜诇 谞诪讬 讗住讜专 住"诇 谞诪讬 讚讘讻诇讬 讻住祝 诇讗 讙专讬专 讻诇诇 讗诇讗 讚诪砖讜诐 诪讜拽爪讛 讛讜讗 讚讗住讜专 诪砖讜诐 讚住"诇 讚讘注讬谞谉 诪注砖讛 讗讘诇 讛砖转讗 讚诪讜拽讬 讚讛讱 讘专讬讬转讗 讚拽转谞讬 讗住讜专 住"诇 讚谞转专 讜讞讜诇 讗驻讬' 讘讻诇讬 讻住祝 讙专讬专 讜讻讬讜谉 讚讗讬讻讗 诪"讚 讚住"诇 讚讗驻讬' 讘讻诇讬 讻住祝 讝讬诪谞讬谉 讚讙专讬专 讗讬谉 住讘专讗 诇讜诪专 讚讛讗讬 转谞讗 住"诇 讚讗驻讬' 讘砖注专讜转 驻谞讬讜 讬讚讬讜 讜专讙诇讬讜 诇讗 讙专讬专 讻诇诇 讗诇讗 讜讚讗讬 讗驻讬' 讗讬 住"诇 讛讗讬 转谞讗 讚讘讻住祝 诇讗 讙专讬专 讻诇诇 诪"诪 住讘专讗 讛讜讗 讚诪讜讚讛 讚讘砖注专讜转 讘讬谉 讚专讗砖讜 讘讬谉 讚驻谞讬讜 讬讚讬讜 讜专讙诇讬讜 讝讬诪谞讬谉 讚讙专讬专 讜诇讻讱 驻专讬讱 讗讬诪讗 住讬驻讗 讗讘诇 驻谞讬讜 讬讚讬讜 讜专讙诇讬讜 诪讜转专 讛讗 诪注讘专 砖注专 讜讗"讻 讗诪讗讬 诪讜转专 讻讬讜谉 讚诪讜拽诪转 诇讛 讻专' 讬讛讜讚讛:


讚"讛 讗讬 诇讗 谞转拽诇拽诇讛 讛讙讜诪讗 驻砖讬讟讗 讜讻讜' 讻讱 讛讬讛 讙讬专住转 讛转讜住' 讗讘诇 诪转讜讱 驻讬' 专砖"讬 诪砖诪注 砖讙讜专住 砖驻讬专 拽讗 讗诪专讬 专讘谞谉 讜诪砖"讛 驻讬专砖"讬 讜诪"讟 讚专"讗 讜拽"诇:


讚"讛 讛讟讜诪谉 诇驻转 讜讻讜' 讚讗驻讬诇讜 讛砖专讬砖讜 诇讗 砖讬讬讱 诪注砖专 讜讻讜' 专"诇 讚讘砖诇诪讗 讗讬 讛讜讛 讬讻讜诇 诇讗讜拽诪讗 讚诪讬讬专讬 讚讛砖专讬砖讜 讛讜讬 讗转讬 诇谉 砖驻讬专 讚谞拽讟 诪注砖专 诇讗砖诪注讬谞谉 讛讗 讙讜驻讗 讚讗驻讬' 讛砖专讬砖讜 讗讬谉 讘讜 诪砖讜诐 诪注砖专 讻讬讜谉 讚诇讬讻讗 转讜住驻转 讗讘诇 讛砖转讗 讚诪讬讬专讬 讘诇讗 讛砖专讬砖讜 讗"讻 拽砖讛 讗诪讗讬 谞拽讟讬讛 诇诪注砖专 讙讘讬 诇讗 讛砖专讬砖讜 讛讗 讗驻讬' 讘讛砖专讬砖讜 诇讗 砖讬讬讱 诪注砖专 讻讬讜谉 讚诇讬讻讗 转讜住驻转 讜拽"诇:


讚"讛 诪拽爪转 注诇讬讜 诪讙讜诇讬谉 讜讻讜' 讚讙专住 讗诐 讛讬讜 诪拽爪转谉 诪讙讜诇讬谉 驻讬' 诪拽爪转 讛讗诪讛讜转 讛讬讜 诪讙讜诇讬谉:


讘讗"讚 讜讗讬谉 诇讛拽砖讜转 诇驻讬' 讛注专讜讱 讚诪讗讬 诪拽砖讛 诪讬谞讛 诇砖诪讜讗诇 讜讻讜' 专"诇 讚讘砖诇诪讗 诇驻讬专砖"讬 讚诇讗 讘注讬 诇诪转谞讬 讗诐 讛讬讜 诪拽爪转谉 诪讙讜诇讬谉 讗诇讗 诪砖讜诐 砖讘转 驻专讬讱 砖驻讬专 讚注"讻 讛讗讬 诪转谞讬' 讻专讘谞谉 讗转讬讗 讚诇讗 砖专讬 讟诇讟讜诇 诪谉 讛爪讚 诇讻讱 讘注讬谞谉 砖讬讛讬讜 诪拽爪转谉 诪讙讜诇讬谉 讚讗讬 专"讗 讘谉 转讚讗讬 诇诪讛 诇讬 诪拽爪转谉 诪讙讜诇讬谉 讗驻讬' 讻讜诇谉 诪讻讜住讬谉 谞诪讬 诪讜转专 注"讬 讻讜砖 讻诪讜 讙讘讬 讞专专讛 讗讘诇 诇驻讬' 讛注专讜讱 讗讬诪讗 诇讱 讚诇注讜诇诐 讘专"讗 讘谉 转讚讗讬 讗转讬 讜讛讗 讚拽转谞讬 讗诐 诪拽爪转谉 诪讙讜诇讬诐 诪砖讜诐 讗讞专讬谞讬 谞拽讟讬 讜诇讗 诪砖讜诐 砖讘转 讜注"诇 讘驻' 讻讬专讛 讘转讜住' 讚祝 诪"讚 讚"讛 讚讻"注 讟诇讟讜诇 诪谉 讛爪讚 讜讻讜' 讚诇驻讬 诪讗讬 砖驻讬' 砖诐 专"讬 讚讟注诪讗 讚专讘 讛讜谞讗 讜砖诪讜讗诇 讚讛讻讗 诇讗 讛讜讬 诪砖讜诐 讟诇讟讜诇 诪谉 讛爪讚 讗诇讗 诪砖讜诐 讚诪专讞讬讘 讙讜诪讗 讗讬谉 诪拽讜诐 诇拽讜砖讬讬转 讛转讜住' 注诇 驻讬' 讛注专讜讱 讜讬讜转专 拽砖讛 诪讝讛 讚讘注专讜讱 注专讱 住诇讬拽转讗 诪砖诪注 砖诐 砖讛讜讗 诪驻专砖 讟注诪讗 讚专讘 讛讜谞讗 讜砖诪讜讗诇 诪砖讜诐 讚讗讬 诇讗 讚爪讛 讜砖诇驻讛 谞注砖讬转 讻诪讞讜讘专 讘讟讬讟 讜讗住讜专 诇注讜拽专讛 讜讛砖转讗 驻专讬讱 砖驻讬专 讚讛转诐 转谞谉 讜谞讬讟诇讬谉 讘砖讘转 讘诇讗 讚爪讛 讜砖诇驻讛 讜诇讗 讞砖讘讬谞谉 诇讬讛 讻注讜拽专 讜谞专讗讛 讚讛转讜住' 诇讗 住"诇 讗讜转讜 讟注诐 砖驻讬' 讛注专讜讱 讚讗讬 讟注诪讗 诪砖讜诐 讚谞专讗讛 讻注讜拽专 诪谉 讛诪讞讜讘专 诇诪讛 谞拽讟 诪讬诇转讬讛 讚专讘 讛讜谞讗 讜砖诪讜讗诇 讛讻讗 讗诪转谞讬' 讚讛讻讗 讚讗讬讬专讬 讘讟诇讟讜诇 讗讜 讙讜诪讗 讜拽讜砖讬转 讛转讜住' 讗讬谞讜 讗诇讗 注"驻 驻讬专砖"讬 讚讟注诪讗 讚专讘 讛讜谞讗 讜砖诪讜讗诇 诪砖讜诐 诪讝讬讝 注驻专 讜拽"诇:





专砖"砖

讙诪专讗 [讗"专 讗讘讗 讗专讞讘"讗 讛讻诇 诪讜讚讬诐 讻讜'. 诪讛 砖讛讜住讬驻讜 讘讚"讞 讗诪专 专讘 讜讻"讛 讘讙讬' 讛专讬"祝 砖诇驻谞讬谞讜 转专讗讛 砖讛讜讗 讟注讜转 讻讚诪讜讻讞 诇注讬诇 (诇"讚) 讘讛住讬' 讘讚讙讜驻讬讗 讻讜' 讜讻谉 讘专讗"砖 诇讬转讗] :



砖诐 诪"住 讞讜砖砖讬谉 砖诪讗 转转拽诇拽诇 (讻爪"诇 讜讻"讛 讘专讬"祝) 讛讙讜诪讗. 诪讛诪驻专砖讬诐 谞专讗讛 (注转讜讬"讟) 讚讛讞砖砖 讛讜讗 砖诪讗 转转拽诇拽诇 讛讙讜诪讗 讜讬讘讗 诇讟诇讟诇 讛讙讬讝讬谉 讘讬讚讜 (讜讛谉 诪讜拽爪讜转) 讗讜 讗驻讬诇讜 注"讬 讛拽讚讬专讛 砖讙"讻 讗住讜专 (讜注讬' 转讜住' 讚"讛 讛讻诇). 讜诇注讚"谞 砖讛讞砖砖 讛讜讗 砖讗诐 转转拽诇拽诇 诇讗 讬讜讻诇 诇讛讟诪讬谉 讜讬转讘讟诇 诪注讜谞讙 砖讘转 砖诪爪讜讛 诇注谞讙讜 讘讗讻讬诇转 讞诪讬谉 讻诪"砖 讛专诪"讗 住住"讜 专谞"讝. 讜讝讛 诪讚讜讬讬拽 讘诇砖讜谉 讛讙诪专讗. 讜讚注 讚讛专诪讘"诐 诪驻专砖 讚讛讟注诐 砖讗住讜专 诇讛讞讝讬专 讻砖谞转拽诇拽诇 诪驻谞讬 讚讛讜讛 讻诪讜 砖诪讟诪讬谉 讘转讞诇讛 讘砖讘转. 讻讬讜谉 砖谞讛专住 讛诪拽讜诐 砖讛讬转讛 讟诪讜谞讛. 讜注讻砖讬讜 诪转拽谉 讛诪拽讜诐 诪讞讚砖. 讜讛砖讜"注 拽讘注讜 讘住讬诪谉 专谞"讟 住"讙 讘砖诐 讬"讗. 讜讛讙专注"讗 讛拽砖讛 讚讛讗 拽讬"诇 讘住讬' 专谞"讝 住"讚 讚讗驻讬' 诇讬讟诇讜 讻讜诇讜 讜诇转转 讗讞专 讘诪拽讜诪讜 砖专讬. 讜讛讜讗 讚驻住拽讬谞谉 讻专砖讘"讙 (诇拽诪谉 谞讗) 讜讗谞讻讬 转诪讛 注诇 拽讜砖讬讬转讜 讚注"讻 诇讗 砖专讬谞谉 诇讛讞诇讬祝 讗诇讗 讛讻住讜讬 诇讘讚 讻诪讘讜讗专 讘专诪讘"诐 驻"讚 讛诇"讚 讜讻"诪 诪讻讛"驻 讜讻谉 诪转讘讗专 讘讚讘专讬 专砖"讬 讘驻讬' 讛讘专讬讬转讗 讚专砖讘"讙. 讗讘诇 讛讚讘专讬诐 砖讟诪讜谞讛 讛拽讚专讛 讘讛诐 讜讚讗讬 讚讗住讜专 诇讛讞诇讬驻诐 诇讻"注:



[转讜讚"讛 专砖"讗. 注讬' 讘讛讙专讬"驻 讜诇讗 讛"诇 诇讛讘讬讗 诪诪专讞拽 讻讬 讙诐 (诇拽诪谉 驻讗:) 拽专讬 诇讛 讛讙诪专讗 住转诐 诪砖谞讛] :





讛讙讛讜转 讬注讘"抓

专砖"讬 住讚状讛 讘讙讜专讚讬转讗 讚拽谞讬. 诪讜讞拽. 谞"讘 谞"诇 爪"诇 "诪诪讞拽" 讚讛讬讬谞讜 诪讞诇讬拽:





讘谉 讬讛讜讬讚注

专讜止讞值抓 讗指讚指诐 驻旨指谞指讬讜 讬指讚指讬讜 讜职专址讙职诇指讬讜 讘旨职讻指诇 讬讜止诐, 讘旨执砖讈职讘执讬诇 讻旨职讘讜止讚 拽讜止谞值讛讜旨. 谞专讗讛 诇讬 讘住"讚 注谞讬谉 讛址讻旨指讘讜止讚 讛讝讛, 讛讜讗 注诇 驻讬 诪"砖 讘诪讚专砖 驻专砖转 讘讛专 (诪砖诇讬 讬讗, 讬讝) 讙止旨诪值诇 谞址驻职砖讈讜止 讗执讬砖讈 讞指住侄讚, 讝讛 讛诇诇 讛讝拽谉 砖讘砖注讛 砖讛讬讛 谞驻讟专 诪转诇诪讬讚讬讜 讛讬讛 诪讛诇讱 讜讛讜诇讱 注诪诐. 讗诪专讜 诇讜 转诇诪讬讚讬讜: 专讘讬, 诇讛讬讻谉 讗转讛 讛讜诇讱? 讗诪专 诇讛诐: 诇注砖讜转 诪爪讜讛! 讗诪专讜 诇讜: 讜讻讬 诪讛 诪爪讜讛 讝讜? 讗诪专 诇讛谉: 诇专讞讜抓 讘讘讬转 讛诪专讞抓. 讗诪专讜 诇讜: 讜讻讬 讝讜 诪爪讜讛 讛讬讗? 讗诪专 诇讛诐: 讛谉. 诪讛 讗诐 讗讬拽讜谞讬谉 砖诇 诪诇讻讬诐 砖诪注诪讬讚讬诐 讗讜转讜 讘讘转讬 讟专讟讬讗讜转 讜讘讘转讬 拽专拽住讬讗讜转, 诪讬 砖谞转诪谞讛 注诇讬讛诐 讛讜讗 诪讜专拽谉 讜砖讜讟驻谉 讜讛谉 诪注诇讬谉 诇讜 诪讝讜谞讜转. 讜诇讗 注讜讚, 讗诇讗 砖讛讜讗 诪转讙讚诇 注诐 讙讚讜诇讬 诪诇讻讜转. 讗谞讬 砖谞讘专讗转讬 讘爪诇诐 讜讘讚诪讜转, 讚讻转讬讘 (讘专讗砖讬转 讟' 讜') 讘职旨爪侄诇侄诐 讗直诇止讛执讬诐 注指砖指讉讛 讗侄转 讛指讗指讚指诐, 注诇 讗讞转 讻诪讛 讜讻诪讛! 注讚 讻讗谉. 讜驻专砖转讬 讛讟注诐 砖讗诪专 讘讝讛 讙止旨诪值诇 谞址驻职砖讈讜止, 讚讬讚讜注 专讞讬爪转 讬讚讬诐 讜专讙诇讬诐 讛讜讗 转讬拽讜谉 讛注砖讬讛, 讬注谉 砖讛讬讗 住讜祝 讻诇 讛注讜诇诪讜转 砖砖诐 讬砖 讙讘讜诇 诇住驻讬专讜转 砖讘拽讚讜砖讛 讜诇讻讱 谞讗讞讝讬诐 砖诐 讛拽诇讬驻讜转, 讻讬 讛讗讜讬讘 谞讜转谉 注讬谞讬讜 注诇 讛讙讘讜诇 砖诪砖诐 讬讻谞住, 讜诇讻谉 讘注砖讬讛 谞讗讞讝讬诐 讛拽诇讬驻讜转 讘讬讜转专. 讜讻谉 讘讗讚诐 砖讛讜讗 注讜诇诐 拽讟谉 讜讙讜驻讜 专讜诪讝 诇讬' 住驻讬专讜转 砖讘拽讚讜砖讛 谞讗讞讝讬诐 讛讞讬爪讜谞讬诐 讘住讜祝 讛讙讜祝, 讜讗讬谉 住讜祝 诇讙讜祝 讗诇讗 专拽 讘讬讚讬诐 讜专讙诇讬诐, 讜诪讗讞专 砖讬砖 讘讬讚讬诐 讜专讙诇讬诐 讚讜诪讛 诇注砖讬讛 砖讛讬讗 住讜祝 讛注讜诇诪讜转, 诇讻讱 讗诐 讬专讞抓 讬讚讬讜 讜专讙诇讬讜 讻讚讬 诇讚讞讜转 讛讞讬爪讜谞讬诐 注诇 讬讚讬 讛诪讬诐 砖讛诐 诪讬 讛讞住讚, 讗讝 讻谞讙讚 讝讛 谞讚讞讬诐 讙诐 讻谉 讛拽诇讬驻讜转 诪谉 讛注砖讬讛, 讚讻诪讜 砖注讜砖讛 讛讗讚诐 讘讙讜驻讜 讻谉 讬讛讬讛 谞注砖讛 讘专讜讞谞讬讜转 诇诪注诇讛 讚讜讙诪转 讛爪诇, 讜讻诪讜 砖谞讗诪专 (转讛讬诇讬诐 拽讻讗, 讛) 讛殖' 爪执诇职旨讱指 注址诇 讬址讚 讬职诪执讬谞侄讱指, 讜诇讝讛 讚专砖讜 专讘讜转讬谞讜 讝"诇 驻住讜拽 讝讛 注诇 讛诇诇 讻砖讛讬讛 专讜讞抓 讙止旨诪值诇 谞址驻职砖讈讜止 讛讬讗 讛注砖讬讛, 诇转拽谞讛 讜诇谞拽讜转讛 讛谞讛 讛讜讗 讗执讬砖讈 讞指住侄讚 砖专讜讞抓 讘诪讬诐 砖讛诐 诪讬诪讬 讛讞住讚. 讜诇讝讛 讗诪专 专讜止讞值抓 讗指讚指诐 驻旨指谞指讬讜 讬指讚指讬讜 讜职专址讙职诇指讬讜 讘旨职讻指诇 讬讜止诐, 讘旨执砖讈职讘执讬诇 讻旨职讘讜止讚 拽讜止谞值讛讜旨, 讻讬 注诇 讬讚讬 讻谉 谞讚讞讬谉 讛拽诇讬驻讜转 诪注诇 讛注砖讬讛. 讜专讗讬转讬 诇讛专讘 讬驻讛 砖注讛 讝"诇 注诇 住驻专 讛讻讜谞讜转, 讛讟注诐 砖讗讬谉 讗谞讞谞讜 专讜讞爪讬诐 讛专讙诇讬诐 诪驻谞讬 砖讗讬谉 讘谞讜 讻讞 诇讚讞讜转 讛讞讬爪讜谞讬诐 诪注诇讬讛诐 诪诇讘讚 讛讻讛谞讬诐, 砖讘讝讻讜转 讛注讘讜讚讛 讜讛诪拽讚砖 讻转讬讘 讘讛讜 (砖诪讜转 诇, 讬讟) 讜职专指讞植爪讜旨 讗址讛植专止谉 讜旨讘指谞指讬讜 诪执诪侄旨谞旨讜旨 讗侄转 讬职讚值讬讛侄诐 讜职讗侄转 专址讙职诇值讬讛侄诐, 讜讘讝讛 转讘讬谉 注谞讬谉 专讞讬爪转 注专讘 砖讘转, 讻讬 讝讻讜转 讛砖讘转 讬讻讜诇讛 讛讬讗 砖转讙讬谉 注讚 讻讗谉 讚讘专讬讜. 讜讗驻砖专 讚专讞讬爪转 专讙诇讬诐 讘讞讜诇 诪讛谞讬 拽爪转 诇讚讞讜转 讛拽诇讬驻讛 诪谉 讛拽讚讜砖讛, 讗讱 讗讬谉 讘谞讜 讻讞 讘讞讜诇 诇讚讞讜转诐 诇讙诪专讬 讻诪讜 注专讘 砖讘转, 讜讻诪讜 讛讻讛谞讬诐 讘讘讬转 讛诪拽讚砖 讘讻诇 讬讜诐, 讜诇讻谉 讻讬讜谉 砖讗讬 讗驻砖专 诇讚讞讜转诐 诇讙诪专讬 诇讻讱 讗讬谉 讞讬讜讘 注诇 讛讗讚诐 讘专讞讬爪转 专讙诇讬讜 讘讻诇 讬讜诐, 讗讘诇 讜讚讗讬 讗诐 讬专讞抓 注讘讬讚 讛爪诇讛 驻讜专转讗, 讜诇讛讻讬 拽讗诪专 讻讗谉 诇执专职讞止抓 驻旨指谞指讬讜 讬指讚指讬讜 讜职专址讙职诇指讬讜 讘旨职讻指诇 讬讜止诐 诇执讻职讘讜止讚 拽讜止谞值讛讜旨. 讜注讜讚 谞专讗讛 诇讬 讚讗讬讻讗 讟注诪讗 讘专讞讬爪转 讛驻谞讬诐 讜讛讬讚讬诐 讜讛专讙诇讬诐 讘讻诇 讬讜诐 诇讻讘讜讚 讛砖诐 讬转讘专讱, 诪驻谞讬 讻讬 讘注讬谞讬诐 砖讛诐 拽讘讜注讬诐 讘驻谞讬诐 谞专诪讝 砖诐 讛讜讬"讛, 讜讛诐 砖谞讬 注讬谞讬诐 讛诪讛 砖转讬 讬讜讚讬"谉, 讜讞讜讟诐 讜讗"讜 讛专讬 讻"讜 [26], 讜讻谉 讘谞讞讬专讬讬诐 讛拽讘讜注讬诐 讘驻谞讬诐 砖转讬 谞讞讬专讬讬诐 讻谞讙讚 讘' 讬讜讚讬"谉, 讜讛讻讜诇诇 砖讘谞讬讛诐 讻谞讙讚 讜讗"讜, 讜讻谉 讘讬讚讬诐 讬砖 讬"讚 驻专拽讬谉 讘讬诪讬谉 讜讘砖诪讗诇, 讛专讬 讻"讞 诪住驻专 讗讜转讬讜转 砖诐 讛讜讬"讛 讘诪讬诇讜讗讜 讜诪讬诇讜讬 诪讬诇讜讗讜, 讜讻谉 讘专讙诇讬诐 讞诪砖 讗爪讘注讜转 讘讬诪讬谉 讜讞诪砖 讘砖诪讗诇 讜砖诇砖讛 驻专拽讬 专讙诇讬诐 讻讗谉 讜讻讗谉 讛专讬 讛讛"讜, 讜注讟专转 讛讬住讜讚 讗讜转 讬讜"讚, 讜诇讝讛 讗诪专 讬执专职讞植爪值诐 诇执讻职讘讜止讚 拽讜止谞值讛讜旨 砖讘诐 专诪讜讝 诪住驻专 砖诪讜 讬转讘专讱.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讛讗讬 住诇讬拽讜住转讗. 注讬' 诇注讬诇 讚祝 诪讙 注"讘 转讜住' 讚"讛 讚讻讜"注 讟诇讟讜诇:





讞讬讚讜砖讬 专讘讬 注拽讬讘讗 讗讬讙专

转讜住' 讚"讛 诪拽爪转 注诇讬讜, 讜讗讬谉 诇讛拽砖讜转 诇驻讬' 讛注专讜讱 讻讜' 讜砖诪讜讗诇 住讘专 讻专讘谞谉, 讘讬讗讜专 讛讚讘专讬诐 讗祝 讚诇讛讚讬讗 拽转谞讬 讘讚讘专讬 讞讻诪讬诐 讘讘专讬讬转讗 诇拽诪谉 [讚祝 拽讻讙 注"讗] 讚讗诐 讛讬讜 诪拽爪转 注诇讬讜 诪讙讜诇讬诐 诪讜转专, 住"诇 诇转讜住' 讚诪讚诇讗 驻专讻讬谞谉 诇砖诪讜讗诇 诪讛讘专讬讬转讗 讝讜 驻诇讜讙转讗 讚讘谉 转讜讚讗讬 讜专讘谞谉 讚诇讻讜诇讛讜 注讻"驻 讘诪讙讜诇讛 砖专讬, 讛讬讬谞讜 讚讬"诇 讚讚讜拽讗 讛转诐 讘转讘谉 讜拽砖 讚诪讬讚 讻砖转讜驻住 诇诪拽讜诐 讛诪讙讜诇讛 讛转讘谉 谞砖诪讟 讜谞讜驻诇, 讜讗驻讬诇讜 讟诇讟讜诇 诪讛爪讚 诇讬讻讗, 诪砖讗"讻 讛讻讗 讘住诇讬拽讜转讗 讚注驻专 讗讬谞讜 谞讜驻诇 诪讬讚 讗诇讗 注"讬 谞讬注讜专 讜诪拽专讬 讟诇讟讜诇 诪讛爪讚, 讜诪讜讻讞 讻谉 诪讚讗专"谞 砖诐 讚诇专讘谞谉 驻讜讙诇讗 诪诪讟讛 诇诪注诇讛 讗住讜专, 讛专讬 讚讘注驻专 诇讗 诪讛谞讬 诪讙讜诇讬诐, 诇讝讛 驻专讻讬谞谉 诪诪转谞讬' 讚讻诇讗讬诐 讚诪讜讻讞 讚诇专讘谞谉 讗驻讬诇讜 讘注驻专 诪讜转专, 讜诇讝讛 讛拽砖讜 讚诇诪讗 讗转讬 诪转谞讬' 讻讘谉 转讜讚讗讬, 讗讘诇 诇专讘谞谉 讘诪讙讜诇讬诐 讗住讜专 讘注驻专, 讜转讬专爪讜 讚诪讜讻讞 讚诪转谞讬' 讻专讘谞谉 诪讚诇讗 拽转谞讬 讚讘砖讘转 讗驻讬诇讜 诪讻讜住讛 讻讜诇讜 诪讜转专, 讜诪讜讻讞 讚诇专讘谞谉 诪讙讜诇讬诐 诪讜转专 讗驻讬诇讜 讘注驻专, 讜讘讗诪转 讗转讜转讘 讚讘专讬 专"谞 讚讗诪专 讚诇专讘谞谉 讘驻讜讙诇讗 诪诪讟讛 诇诪注诇讛 讗住讜专, 讜专"谞 住讘专 讻砖诪讜讗诇, 注"讻 讘砖诪注转讬谉 讚诇专讘谞谉 讗住讜专 诪讙讜诇讛 讗讜 讚驻讜讙诇讗 讙专注 讬讜转专, 讚讛注驻专 诪诇诪注诇讛 讜爪专讬讱 诇讛讙讘讬讛 转讞讬诇讛 注诐 讛注驻专.


讗诪谞诐 注讚讬讬谉 拽砖讛 注诇 转讬专讜爪诐 讚诪讛 讘讻讱 讚注诇讬讜 诪讙讜诇讬诐 拽讗讬 讙"讻 注诇 砖讘转 讛讗 诇讛注专讜讱 讚讘诪讻讜住讬诐 讬砖 讘讜 诪砖讜诐 讻诇讗讬诐 讚讛讜讬 讻讝专讜注, 讗"讻 诪诪讬诇讗 讘砖讘转 讗住讜专 诪讛"讟 讻诪"砖 转讜住' 讘讚讬讘讜专 讛拽讜讚诐, 讚讚讜拽讗 讟讜诪谉 讗讘诇 诪转讻讜讬谉 诇讝专讬注讛 讗住讜专, 讛专讬 讚讘诪拽讜诐 讝专讬注讛 讙诐 讘砖讘转 讗住讜专 讜讛讜讬 讻讟讜诪谉 讜讻讜诇讛 诪讻讜住讛 讚讙"讻 讚诪讬 诇讝专讬注讛 砖诪砖讜诐 讻讱 讗讬转 讘讬讛 诪砖讜诐 讻诇讗讬诐, 讘讛讻专讞 诇讜诪专 讚讛注专讜讱 诇讗 住"诇 讻转讜住' 讛谞"诇 讜住"诇 讚诇注谞讬谉 砖讘转 诇讬讻讗 讗讬住讜专 诪砖讜诐 讚谞专讗讛 讻讝专讜注 讻讬讜谉 讚诇讗 谞砖专砖 讻讚诪讜讻讞 诪讛讗 讚讗诪专讬谞谉 诇注讬诇 (讚祝 诪讛 注"讗) 讚讞讟讬诐 砖讝专注诐 讘拽专拽注 讚诪讜转专 诇拽讞诐 讘砖讘转 诇专"砖 讻"讝 讚诇讗 谞砖专砖讜, [讜讚讘专讬 转讜住' 讛谞"诇 讚讚讜拽讗 谞拽讟 讟讜诪谉, 讚讗讬 诪转讻讜讬谉 诇谞讟讬注讛 讻讜诇讛讜 讗住讜专, 讛专讬 讚讙诐 讘砖讘转 讗住讜专, 转诪讜讛讬诐 诪讛讛讬讗 讚讞讟讬诐 砖讝专注诐 讘拽专拽注.
讗讞"讻 专讗讬转讬 讚讛诪讙"讗 (住讬' 砖讬"讗 住"拽 讻"讘) 注诪讚 讘转诪讬' 讝讜, 讙诐 讘诇讘讜砖 砖诐 讛拽砖讛 讻谉 讜谞讚讞拽 诇讬讬砖讘 注"砖] 讗"讻 讬"诇 讚讛注专讜讱 住"诇 讘讗诪转 讻谉 讚诪砖讜诐 砖讘转 诇讬讻讗 讗讬住讜专 讻诇 讝诪谉 砖诇讗 讛讜砖专砖, 讜讛讗 讚讘注讬' 诪拽讜诐 诪讙讜诇讛, 注"讻 诪砖讜诐 讟诇讟讜诇 讛注驻专, 讜讘讝讛 诪讬讜砖讘 讚讛讗 讚诇讗 谞讬讞讗 诇讛讜 诇转专抓 讘驻砖讬讟讜转 讚讚讞讬拽讗 诇讜诪专 讚诪讙讜诇讬谉 诇讗 拽讗讬 讗砖讘转 讚诪住转诪讗 讗讻讜诇讛讜 拽讗讬, 讜讛讬讬谞讜 讚讛讗 讛讟讜诪谉 讗讬谞讜 拽讗讬 注诇 砖讘转 讚讘砖讘转 讗驻讬诇讜 讘诪转讻讜讬谉 诇讝专讬注讛 诪讜转专, 讗"讻 讚诇诪讗 讙诐 注诇讬讜 诪讙讜诇讬谉 诇讗 拽讗讬 讗砖讘转 诇讝讛 讛讜讻专讞讜 诇转专抓 讚讛讜"诇 诇诪转谞讬 讘讛讚讬讗 讚讘砖讘转 讗驻讬诇讜 诪讻讜住讬诐 诪讜转专, 讜诇讗驻讜拽讬 诪专讘谞谉 讚专讗讘"转.
讜注讜讚 讬砖 诇注讬讬谉 讘讚讘专讬 转讜住' 诇注讬诇 (讚祝 诪讙 注"讘 讚"讛 讚讻"注 讜讻讜') 讜讗驻讬诇讜 诇专讘谞谉 讚专讗讘"转 砖专讬 讻讛"讙, 讜诇讻讗讜专讛 转诪讜讛, 讚讛讗 专"谞 讗诪专 诇讛讚讬讗 讚诇专讘谞谉 驻讜讙诇讗 诪诪讟讛 诇诪注诇讛 讗住讜专, 讜讘讝讛 讗"讗 诇讞诇拽 讻诪砖"诇 讚讛转诐 讚爪专讬讱 诇讛讙讘讬讛 注诐 讛注驻专 砖注诇讬讜 讙专注 讚讛讗 诪讚诪讜讚讜 讛讻讗 讻讬讜谉 讚诇讗 谞注砖讛 讘住讬住 讚讗讬谞讜 诪谞讬讞 诇讻诇 讛砖讘转 讚诪讬 诪诪砖 诇砖讜讻讞, 讗"讻 诪诪讬诇讗 讙诐 讻讛"讙 诇砖转专讬, 讚讛讗 拽转谞讬 讘诪转谞讬' 诪讙讘讬讛 讜诪讟讛 注诇 爪讚讛, 讜讝讛讜 讻诪注讟 拽讜砖讬讜转 转讜住' 诇拽诪谉 (讚祝 拽讻讙) 讙讘讬 驻讜讙诇讗, 讜转讬专讜爪诐 砖诐 讻讬讜谉 讚诪"诪 讛谞讬讞讜 讘讻讜谞讛 诇讗 讛讜讬 讻"讻 讻砖讜讻讞, 讻讜讜谞转诐 诪讘讜讗专讛, 讚诇注谞讬谉 讝讛 讛讜讬 讻砖讜讻讞 讚诇讗 谞注砖讛 讘住讬住, 讜讗讬谉 注诇 讛讛讬转专 讗讬住讜专 讟诇讟讜诇, 讗讘诇 诪"诪 诪讛 砖诪讟诇讟诇 讛诪讜拽爪讛 讘讛讙讘讛转 讛讛讬转专 讝讛 诇讗 讛转讬专讜 专拽 讘砖讜讻讞 讚诇讗 驻砖注 注讬讬"砖. 讛讗 诪砖诪注 诪讚讘专讬讛诐 讚讛讻讗 讚诇讗 住"诇 讻谉, 讚诪讚诪讬 讚讬谉 讚讛讻讗 诇诪注讜转 砖注诇 讛讻专, 讜讻转讘讜 诇讛讚讬讗 讗驻讬诇讜 诪谞讬讞 讛讜讬 讻砖讜讻讞.
讜谞诇注谞"讚 讚转讜住' 讚讛讻讗 住"诇 讘讗诪转 讚讚诪讬 诪诪砖 诇砖讜讻讞, 讜拽讜砖讬讬转诐 讚诇拽诪谉 讙讘讬 驻讜讙诇讗 讬"诇 讚讘讗诪转 诇专讘谞谉 讙诐 讘砖讜讻讞 讗住讜专 诇讛讙讘讬讛 讛讞讘讬转, 讚诪讛 砖诪讟诇讟诇讬谉 讛讗讘谉 注"讬 讛讙讘讛转 讛讞讘讬转 讛讜讬 讟诇讟讜诇 诪讛爪讚, 讜转讜住' 砖诐 讚讛拽砖讜 讻谉, 讛讬讬谞讜 讚住"诇 讚讛讙讘讛转 讛讗讘谉 注"讬 讛讞讘讬转 讛讜讬 讟诇讟讜诇 讙诪讜专 讜讻讚讚讬讬拽讬 讘拽讜砖讬讬转诐 砖诐 讗驻讬诇讜 讟诇讟讜诇 讙诪讜专 讻讜', 讜诇讝讛 砖驻讬专 讛拽砖讜 讚讗诐 讗讬转讗 讚诇专讘谞谉 讗住讜专, 讙诐 诇讘谉 转讜讚讗讬 诇讬转住专 讚诇注谞讬谉 讟诇讟讜诇 讙诪讜专 诇讬讻讗 驻诇讜讙转讗, 讗讘诇 转讜住' 讚讛讻讗 住"诇 讚讙诐 讘诪讙讘讬讛 讻讬讜谉 讚注讬拽专 讟诇讟讜诇讜 专拽 讘砖讘讬诇 讛讛讬转专 诪拽专讬 专拽 讟诇讟讜诇 诪讛爪讚, 讜专讗讬' 诇讝讛 诪讚讛拽砖讜 专拽 诇专讘 诪讛讛讬讗 讚诪注讜转 砖注诇 讛讻专, 讜诇讗 讛拽砖讜 讙诐 诇砖诪讜讗诇 讚诪转讬专 专拽 讟诇讟讜诇 诪讛爪讚, 讜砖讬注讜专 讚讘专讬讛诐 讻讱 讛讜讗, 讜注讜讚 讗诪讗讬 讗住讜专 讛讗 转谞谉 讘驻' 谞讜讟诇, 讗祝 讚讛转诐 砖专讬 讗驻讬诇讜 诇讛讙讘讬讛, 诪"诪 讗"爪 诇讝讛 诇拽讜砖讬讬转诐 讚讘诇讗"讛 讛拽讜砖讬讗 砖驻讬专 讚注讻"驻 砖专讬 诇谞注专, 讜注诇讛 讻转讘讜 讜讗驻讬诇讜 诇专讘谞谉 讗住讜专 诇讛讙讘讬讛, 讜讞诇拽讜 注诇 诪转谞讬' 讚砖讜讻讞, 诪"诪 讛讱 讛讬转专 讚谞讬注讜专 砖专讬 讙诐 诇专讘谞谉 讚讛讜讬 讟诇讟讜诇 诪讛爪讚, 诪讚砖专讬 讘诪拽爪转 注诇讬讜 诪讙讜诇讬诐 讘驻讙讛 砖讟诪谞讛 讘转讘谉. 讜诪讛 讚讗住讜专 讘驻讜讙诇讗 讛讬讬谞讜 讚爪专讬讱 诇讛讙讘讬讛 讛驻讜讙诇讗 注诐 讛注驻专. 讚讝讛讜 讚讜拽讗 讗住讜专 诇专讘谞谉.
讜讛讬讜爪讗 诪讚讘专讬谞讜 诇讚讬谞讗 讘讛谞讬讞 讗讘谉 注诇 讛讞讘讬转 注"讚 砖诇讗 诇讛谞讬讞 砖诐 讻诇 讛砖讘转 讚诇砖讬讟转 转讜住' (讚祝 拽讻讙) 讗住讜专 诇讛讙讘讬讛 讜诇讛讟讜转 注诇 爪讚讛 讚讝讛讜 讟诇讟讜诇 讙诪讜专, 讜讗祝 讚拽讬讬"诇 讻讘谉 转讜讚讗讬 讛讬讬谞讜 讘讟诇讟讜诇 诪讛爪讚 讗讘诇 讝讛讜 诪拽专讬 讟诇讟讜诇 讙诪讜专 讗讙讘 讛讛讬转专 讚诇讗 砖专讬 专拽 讘砖讜讻讞 诪诪砖, 讜诪讚专讘谞谉 谞砖诪注 诇讘谉 转讜讚讗讬 诇注谞讬谉 讟诇讟讜诇 诪诪砖, 讗讘诇 诇砖讬讟转 转讜住' (讚祝 诪讙) 讚讬谞讜 讻砖讜讻讞 诪诪砖 讜诪讜转专 诇讛讙讘讬讛 讜诇讛讟讜转 注诇 爪讚讛, 讜讛讻讬 诪砖诪注 诇讛讚讬讗 讘砖"注 (住讬' 砖讬讟) 讜讻转讘转讬 诪讝讛 讘讞讬讚讜砖讬 诇砖"注 讗"讞:





驻谞讬 讬讛讜砖注

讘讙诪专讗 讘注讬 诪讬谞讬讛 诪专讘 砖砖转 诪讛讜 诇驻爪讜注 讝讬转讬诐 讘砖讘转 讜驻讬专砖"讬 诇诪转拽 诪专讬专讜转谉 讜讛拽砖讛 讛专砖讘"讗 讝"诇 讘讞讬讚讜砖讬讜 注诇 驻讬专讜砖讜 讚诪讛 讗讬住讜专 讬砖 讘转讬拽讜谉 讗讜讻诇 讻讝讛 讜讻转讘 砖诐 驻讬' 讗讞专 讘砖诐 专讘讬谞讜 讛讗讬 讙讗讜谉 讚讛讬讬谞讜 诇诪诪砖讗 讬讚讬讛. 讜诇讻讗讜专讛 驻讬' 讝讛 转诪讜讛 讬讜转专 讚诇驻"讝 诇讗 砖讬讬讱 讛讱 诪讬诇转讗 讻诇诇 讘砖诪注转讬谉 讜讛谞专讗讛 诇注谞"讚 讘砖讬讟转 专砖"讬 讜转讜住驻转 讚讝讬转讬诐 讻讬 讛谞讱 砖爪专讬讱 诇驻爪讜注 诇讛讻讜转' 注诇 讛住诇注 诇诪转拽 诪专讬专讜转谉 讗"讻 诪住转诪讗 讗讬讬专讬 讘讝讬转讬诐 砖诇讗 谞转讘砖诇讜 注讚讬讬谉 讚诇讗 讞讝讜 诇讗讻讬诇讛 讻诇诇 讗诐 诇讗 注"讬 转讬拽讜谉 讙讚讜诇 讻讝讛 讜讗"讻 诪讗转诪讜诇 诇讗 讛讜讬 讞讝讜 诇讗讻讬诇讛 讜讚诪讬' 诇讙专讜讙专讜转 讜爪诪讜拽讬诐 讗讜 诇驻讞讜转 诇驻爪注讬诇讬 转诪专讛 讚讘驻专拽 讻讬专讛 讚祝 诪"讛 注"讘 讻诪讜 砖驻讬专砖"讬 砖诐 讚讗讬讬专讬 讘讻讛"讙 讙讜驻讗 砖谞诇拽讟讜 拽讜讚诐 讘讬砖讜诇谉 讻讜' 注"砖 讜讛讬讬谞讜 讚拽讘注讜 诪讬谞讬讛 讚专' 砖砖转 讗讬 讛讜讬 诪讜拽爪讛 讘讻讛"讙 诇专"砖 讻讬 讛讬讻讬 讚讘注讜 诪讬谞讬讛 诇注讬诇 诪专讘讬 讘驻爪注讬诇讬 转诪专讛 讗讜 讗驻砖专 讚诪讛"讟 讚砖讜讜讬讬 讗讜讻诇讗 讜转讬拽讜谞讬 讗讜讻诇讗 讛讜讬 讻诪讜 谞讜诇讚 讜讻讛"讙 讙讜驻讗 驻讬专砖"讬 讘砖讬诇讛讬 诪讻讬诇转讬谉 讚祝 拽谞"讛 讙讘讬 驻拽讬注讬 注诪讬专 讜讻讬驻讬谉 讜讝讬专讬谉 讚讘讻讛"讙 讛讜讬 谞讜诇讚 砖诪讜诇讬讚 讗讜讻诇 讘砖讘转 讜谞专讗讛 讚专砖讘"讗 讝"诇 住讜讘专 讚讛讗讬 砖讬谞讜讬讬 讗讜讻诇讗 讜转讬拽讜谞讬 讗讜讻诇讗 讘砖讬诇讛讬 诪讻讬诇转讬谉 讚驻诇讬讙讬 讘讛 专讘 讛讜谞讗 讜专' 讬讛讜讚讗 讛讬讬谞讜 讚讜拽讗 讘讗讜讻诇讬 讘讛诪讛 讚讘讗讜讻诇讬 讗讚诐 诇讗 砖讬讬讱 讛讱 诪讬诇转讗 讻诪讜 砖谞专讗讛 拽爪转 诪诇砖讜谉 讛专砖讘"讗 讝"诇 砖诐 讘讞讬讚讜砖讬讜 讗诇讗 讚诪诇砖讜谉 专砖"讬 砖诐 诪砖诪注 诇讛讚讬讗 讚讘讗讜讻诇讬 讗讚诐 谞诪讬 砖讬讬讱 讛讗讬 讟注诪讗 讙讜驻讗 讻谉 谞专讗讛 诇讬:

